Vlada Srbije usvojila Predlog budzeta za 2004. godinu\nObjavljeno:01. novembara 2003.\nPredlog budzeta za 2004. godinu usvojen je na današnjoj sednici Vlade, koji bi Skupština Srbije trebalo da usvoji najkasnije do 15. decembra. Istovremeno je i odložen rok za stupanje na snagu zakona o porezu na dodatu vrednost (PDV) za šest meseci.\nMinistar Đelić je ocenio da usvojeni Predlog budzeta predstavlja kompromis između razvojnog i socijalnog budzeta koji će omogućiti redovnu isplatu penzija i socijalnu zaštitu, ali i finansiranje reformi domaćih preduzeća.\nPredviđeno da se prihodi budzeta najvećim delom obezbede iz oporezivanja potrošnje, preko poreza na promet, a kasnije i poreza na dodatu vrednost. Najveći deo sredstava iz budzeta predviđen za fondove socijalnog osiguranja.\nZa pokrivanje budzetskog deficita koristiće se sredstava od privatizacije, donacija, kredita Svetske banke i domaćih zaduživanja, objasnio je Đelić. Prema njegovim rečima, Srbija će, uprkos teškoj godini kakva je bila ova, zabeležiti privredni rast koji će biti jedan od najbržih u Evropi i koji bi u narednoj godini trebalo da iznosi 4 odsto.\nMinistar je naglasio da je u 2003. godini ostvaren i značajan rast bruto društvenog proizvoda po glavi stanovnika, koji sada iznosi 2.569 američkih dolara i dodao da se očekuje i dalji rast BDP. Posebno je značajan pad inflacije, koja će ove godine iznositi 9 odsto.\nNa današnjoj sednici Vlade usvojen je i paket mera koje se odnose na javne finansije u Srbiji.\nMinistar je sugerisao Skupštini Srbije da, uprkos problemima koji postoje, treba da bude izvršena sveobuhvatna poreska reforma koja će zaokružiti poreski sistem u Republici, što prvenstveno podrazumeva poresko rasterećenje građana Srbije.\nĐelić je naveo da je Vlada Srbije, s obzirom na to da ovaj paket mera realno ne bi mogao da bude usvojen do druge polovine novembra, donela odluku da rok za uvođenje poreza na dodatu vrednost, koji je trebalo da zaživi 1. januara 2004. godine, pomeri za šest meseci, na 1. jul 2004. godine.\nOn je ocenio da će uvođenje ovog poreza i ukidanje poreza na Fond zarada rasteretiti privredu i izrazio nadu da će o zakonu o porezu na dodatu vrednost postojati konsenzus u Skupštini Srbije kada dođe vreme za njegovo usvajanje. Još jednom je podsetio je da su Srbija i Bosna i Hercegovina jedine države u Evropi koja nisu uvele ovaj porez.\nĐelić je naglasio da su sve usvojene promene usklađene sa zakonima koji važe u zemljama Evropske unije, što je od velikog značaja za uključenje Srbije u evropske tokove i naveo da predviđene promene podrazumevaju i izmene zakona o akcizama, kojima će biti ukinute akcize za motorna ulja i maziva, kerozin, tečni naftni gas, petrolej za osvetljenje i etanol, a povećane akcize za benzin i dizel i uvedena procentualna akciza za kafu.\nĐelić je, govoreći o porezu na dohodak, rekao da će na tom polju biti izjednačene poreske stope na dohotke iz različitih izvora, tako da će porez za sve vrste dohotka iznositi 14, umesto sadašnjih 20 odsto, da će biti usklađene osnovice za porez i doprinose, da će se prestati sa oporezivanjem dohotka od štednje, kao i da će biti uvedena obaveza prijavljivanja godišnjeg dohotka bez obzira na njegov iznos.\nPorez na dobit biće promenjen utoliko što će biti usaglašen sa međunarodnim računovodstvenim standardima i što će biti uvedeno samoprijavljivanje dobiti, rekao je ministar za finansije i naveo da predloženi paket budzetskih propisa predstavlja dalji napredak ka transparentnijem upravljanju javnim rashodima.\nĐelić je istakao da je ponosan na to što je poreski sistem u Srbiji već treću godinu za redom stabilan i dodao da je ostvareno tačno onoliko prihoda koliko je i planirano, kao i da su tokom 2003. godine obezbeđene rezerve za narednu godinu, što predstavlja veliki korak napred.


DRAŠKOVIĆ POJASNIO STVARI: Deveti mart je ubijen petog oktobra! | Vestinet.rs\nPočetna AKTUELNO\tDRAŠKOVIĆ POJASNIO STVARI: Deveti mart je ubijen petog oktobra!\nGovoreći o devetomartovskim protestima, Vuk Drašković izjavio da je 5. oktobar dan kada je ubijen 9. mart.\n„Početkom februara je predsedništvo SPO, tada ubedljivo vodeće stranke u opoziciji, upozorilo da se priprema krvavi rat. Upozorili smo ih da decu Srbije nećemo dati za taj njihov rat.\nOni su pobesneli i reagovali tako što je državna televizija objavila komentar da je SPO produžena ruka ustaškog i fašističkog režima u Zagrebu“, rekao je.\nDodao je da je 9. marta bilo najmanje 100.000 demonstranata, kao i da je na njih „goloruke režim izveo svu svoju policijsku snagu, a uveče i tenkove“.\n„Suština na koju sam ukratko skrenuo pažnju je da su to antiratne demonstracije, protiv tadašnjeg režima i bivših ljudi koji su nastojali da tadašnji režim u Srbiji sačuvaju i nametnu celoj Jugoslaviji“, kaže gost Novog dana.\nIstakao je da je „postojala zla namera da se potpuno falsifikuje ili krivotvori deveti mart“. „Pogrešno je vezivati 9. mart samo za taj 9. mart.\nOn je trajao celu deceniju, jer sve buduće demonstracije, bune, predvodio je duh 9. marta“, kaže Drašković.\nDodao je da se prećutkuje da su u toj teškoj borbi izgubljeni mnogi životi, što su „crna i neprolazna svedočanstva o državnom terorizmu“.\n„Mi tog 9. marta saopštavamo da smo protiv rata, protiv razbijanja zemlje i da smo za to da država ide na zapad. Nažalost, Jugoslavija je krvavo ubijena, nije se razbolela pa se raspala, nego su je ubili oni na koje smo mi uprli prstom“, kaže gost N1.\nInače, Draškovićeva današnja izjava, da je 5. oktobar dan kada je ubijen 9. mart, izazvala je oštre reakcije na društvenim mrežama.


Mas: Vakcinisanima dozvoliti da idu u restorane i bioskope\nTanjug 17. januara 2021. 12:07\nBERLIN – Ljudima koji su vakcinisani protiv kovid-19 trebalo bi da bude dozvoljeno da odlaze u restorane i bioskope ranije od ostalih, izjavio je nemački ministar spoljnih poslova Hajko Mas, suprotstavljajući se ostalim članovima kabineta koji su se do sada protivili posebnim slobodama za one koji su imunizovani.\nMas je rekao je da je država masovno ograničila osnovna prava ljudi kako bi sprečila širenje infekcije i izbegla preopterećenje bolnica, prenosi Rojters.\n„Još nije definitivno razjašnjeno u kojoj meri vakcinisani ljudi mogu zaraziti druge“, rekao je Mas za list Bild am Zontag.\n„Ono što je, međutim, jasno jeste da vakcinisana osoba nikome više neće uzeti respirator. Ovo uklanja barem jedan centralni razlog za ograničavanje osnovnih prava“, kaže Mas.\nOko milion ljudi u Nemačkoj vakcinisano je do petka, prema Institutu za zarazne bolesti Robert Koh.\nMasovi komentari su u suprotnosti sa drugim nemačkim ministrima, koji su se usprotivili takvim specijalnim pravima, plašeći se da bi to moglo dovesti do nejednakosti u društvu u vreme kada nemaju svi priliku da se vakcinišu.\nMinistar unutrašnjih poslova Horst Zehofer rekao je da bi pravljenje razlike između vakcinisanih i nevakcinisanih ljudi bilo ravno obaveznoj vakcinaciji, čemu se usprotivio.\nIako je Mas priznao da bi to moglo dovesti do nejednakosti u „prelaznom periodu“, rekao je da bi takav potez bio opravdan ustavom, sve dok postoji objektivan razlog i ne utiče na osnovne javne službe.


Ađijus: Mladić ima primerenu medicinsku negu uključujući transfuziju krvi - Društvo - Dnevni list Danas\nPočetna » Društvo » Ađijus: Mladić ima primerenu medicinsku negu uključujući transfuziju krvi\nPredsednik Haškog tribunala Karmel Ađijus (Carmel Agius) odbacio je danas kao neosnovane optužbe odbrane Ratka Mladića da Mladić u sudskom pritvoru nema primerenu medicinsku negu i da ga lekari nesavesno leče.\n0Piše: Beta 17. juna 2020. 11.48\n„U svetlu informacija koje imam, mogu samo da zaključim da Mladićeva odbrana nije pokazala nijednu grešku u vezi sa medicinskom negom koja se Mladiću pruža“, naglasio je Adjijus u odgovoru na prigovor Mladićevih advokata.\nMladić (78) je 28. marta bio podvrgnut operaciji uklanjanja polipa sa debelog creva. Po odbrani, koja se poziva na „nezavisne lekare“, posle operacije Mladić ima „ekstremno nizak nivo hemoglobina, koji je proizveo tešku anemiju koja je opasna po život i predstavlja pretnju Mladićevom oporavku“.\nZa „nesavesno lečenje“, odbrana je optužila sekretara suda i pritvorske lekare zato što su „dozvolili da Mladićevo zdravlje – stanje teške anemije i niskog hemoglobina – bude gore nego pre operacije“.\nPredsednik suda Ađijus u današnjoj odluci ocenio je da je izveštaj sekretara o Mladićevom lečenju opširan i „sveobuhvatan“ i izrazio žaljenje što je odbrana izabrala da se njime ne pozabavi „na bilo koji smislen način“.\nAđijus je precizirao da je sekretar suda odbrani odgovorio da su lekari u pritvoru „primereno odgovorili“ na Mladićevu anemiju.\n„Dok odbrana navodi da njena tri lekara pozivaju da se Mladiću da transfuzija, sekretar potvrđuje da se ‘transfuzija već primenjuje kao deo lečenja'“, piše u odluci sudije Ađijusa.\nPredsednik haškog suda naznačio je da „pridajući dužnu pažnju ozbiljnosti optužbi Mladićeve odbrane, ipak smatram da ona nije u pitanje dovela sekretarovo obrazloženo objašnjenje o medicinskoj nezi koja se Mladiću pruža u svakom trenutku“.\nTvrdnju odbrane da joj sekretar suda nije odgovorio na prigovor o lečenju Mladića u propisanom roku od 14 dana, Ađijus je usvojio kao osnovan. Ustanovio je, medjutim, da odbrani time nije naneta šteta, zato što je sekretar dodatno vreme utrošio za prikupljanje dodatnih informacija o Mladićevom lečenju od lekara.\nHaški Tribunal, lečenje, Ratko MladićHag/Beograd


Podrška u ključnim momentima - FONDACIJA TUZLANSKE ZAJEDNICE\nPodrška u ključnim momentima\nKroz USAID-ov program Snaga lokalnog sa skoro 70.000 KM podržano 25 građanskih inicijativa u TK\nFondacija tuzlanske zajednice je u srijedu u Međunarodnoj galeriji portreta potpisala ugovore sa predstavnicima organizacija civilnog društva za realizaciju lokalnih inicijativa. Skoro 70.000 KM distribuirano je iz Fonda Volim svoj grad i Fonda za mlade za podršku 25 građanskih inicijativa.\nPodrška se realizuje kroz projekat „Naša zajednica je naša odgovornost“ kojeg Fondacija tuzlanske zajednice na području Tuzlanskog kantona provodi uz podršku USAID-a u okviru programa „Snaga lokalnog“. Cilj programa je pomoć zajednicama u BiH za razvoj kapaciteta koji će omogućiti održivi rast, povećanje građanskog angažmana i mobilizaciju raspoloživih lokalnih resursa.\nKoordinator projekta Tarik Baraković, istaknuo je tom prilikom da su komisije za dodjelu grantova pri fondovima razmatrale veliki broj aplikacija za sufinansiranje projekata udruženja, omladinskih organizacija, javnih institucija i neformalnih grupa sa područja TK, koje su pristigle na javne pozive, te da je data prednost projektima koji najbolje odgovaraju na potrebe zajednice: „Podrškom želimo da grass root tj. novoosnovane organizacije podržimo u momentima kada im je najteže, a to je u samim počecima njihovog rada i djelovanja, posebno onda kada dolaze iz udaljenijih, zapostavljenih zajednica u TK. Raduje nas da se udruženja i neformalne grupe na naše javne pozive sada javljaju iz svih krajeva TK, jer zapravo građani sami moraju da iniciraju teoriju promjene. Ljudi inače nisu skloni promjenama, a učešće u našim programima podstiče upravo to i motivira građane i uči ih kako da se organizuju i u saradnji s drugima rješavaju svoje lokalne probleme.”\nVeliki interes za ove javne pozive pokazuje da su građani sve više informirani i odlučni u nakani da koriste sve dostupne resurse potrebne za poboljšanje uslova života. Jedna od takvih inicijativa dolazi od Udruženja građana Tuzla Trail. Entuzijasti okupljeni u priči o tuzlanskom trail trčanju, prepoznali su prednost konfiguracije brdovitog terena oko grada, pa će u saradnji sa Turističkom zajednicom Grada Tuzla i JKP Komunalac u narednom periodu raditi na mapiranju trail staze “Klupa”. Nove oznake, turističke table i upozorenja o zabrani odlaganja otpada, dodatno će, smatraju iz ovog udruženja, povećati broj korisnika staze i obogatiti turističku ponudu grada.\n“Primijetili smo da na području općine Kalesija mladi nisu dovoljno upoznati sa načinima na koje mogu korisno provoditi slobodno vrijeme, istraživati i razvijati svoje potencijale, što se na neki način reflektira i na funkcionalnost lokalne zajednice. Postojeći volonterski kapaciteti su maksimalno angažovani, ali smjena generacija utiče na slabljenje kontinuiranog stvaranja volonterske mreže u lokalnoj zajednici. Zbog toga smo odlučili organizovati četverodnevni kamp za mlade poz nazivom “ZaVolontiraj”, kako bismo ih ohrabrili da nam se pridruže u predivnim iskustvima kakva pruža volontiranje,”, kaže Lejla Joldić iz neformalne grupe Tim mladih CK Kalecija o jednoj od 11 inicijativa koje će različita udruženja mladih u narednom periodu realizovati u TK.


Uspon karikatura u američkoj kampanji\nKarikaturista Met Vurker\nOvogodišnju američku predsjedničku kampanju obilježava žestoka retorika, zbog čega karikaturisti koji se podsmijavaju kandidatima i njihovim potezima biračima pružaju zabavniju stranu izbora\nPolitičke karikature postoje više stotina godina. Karikaturista multimedijske novinske organizacije “Politiko”, Met Vurker, kaže da one mogu da budu veoma efektivne.\n"Ako možete da kombinujete smiješnu sliku sa možda pronicljivim komentarom o političkom procesu, to je nešto u čemu ljudi uživaju.”\nVurker kaže da karikaturiste pomažu u razotkrivanju licemjerstva i gluposti. Ovo je šesta godina da Art Soare, organizacija za umjetničke izložbe, organizuje izložbu političkih karikatura u Vašingtonu. Osnivač, Sandro Kereselidze kaže da je američka prijestonica grad politike.\n"Kombinujte politiku i umjetnost i dobićete ovo.”\nNa izložbi, koja je privukla veliki broj ljudi, predstavljeno je više od 100 karikatura. Republikanski kandidat Donald Tramp bio je tema najvećeg broj ilustracija.\n"Tramp će možda biti republikanski kandidat za predsjednika, zbog čega je u centru pažnje.”\nTom Tols, karikaturista dnevnika Vašington post i dobitnik Pulicerove nagrade, objašanjava da u političkim karikaturama, ironija i kritika idu ruka pod ruku.\n"Ako vam se ne sviđa neki političar, onda je to veoma dobra tema za karikaturu.”\nTols smatra da bi dobra politička karikatura trebalo da bude jednostavna.\n"Jednostavnost slike, poruke…Ideja je da se veliki broj komplikovanih ideja pojednostavi, pojasni i napravi što smješnijim.”\nMetju Kliford ističe da je izložba zabavna i korisna.\n"Uvijek je dobro kada imate priliku da okupite različite ljude u jednoj prostoriji i da posmatrate stvari koje nas zasmijavaju i omogućavaju da razumijemo humor neodvojiv od tog procesa. Takođe, nadam se da to može da nam pomogne da postignemo veći konsenzus u pogledu niza pitanja.”\nU pojedinim zemljama, karikaturisti mogu da završe u zatvoru zbog ismijavanja političkih lidera. Met Vurker iz Politika kaže da je najbolja stvar sa demokratijom i slobodom govora to što možete da ismijavate političare koji razumiju da je to dio procesa.\n"Zdravo je kada možete da se smijete liderima koji, nadam se, mogu da vam se pridruže u tome. Mogu da nacrtam bilo što o predsjedniku Sjedinjenih Država i on ne može zbog toga da me zatvori. Mogu da nacrtam sve što želim o Donaldu Trampu, koji jedino može da šalje zlobne tvitove o tome.”\nVurker poručuje da bi ljudi trebalo da budu zainteresovani za politiku.\n“Ljudi bi takođe trebalo malo da se zabave – ovdje nije riječ o podjelama kao između sunita i šiita – svi možemo da imamo političke argumente, ali na kraju dana idemo dalje kao jedna zemlja.”


Napredni kurs Scratch-a je namenjen polaznicima koji su već ovladali osnovama Scratch razvojnog okruženja. Tokom kursa se proširuju znanja i veštine, dok se polaznici upoznaju sa složenijim principima programiranja i korak po korak izrađuju kompleksnije aplikacije. Znanje kojim će polaznici ovladati u toku kursa pružiće im dodatno samopouzdanje i omogućiti da realizuju veće ideje, koje zahtevaju dodatne, naprednije veštine algoritamskog i programerskog razmišljanja.\n- osnovni elementi programske logike\n- različiti tipovi podataka i operacije sa njima\n- kreiranje prezenatacija i kvizova\n- kloniranje likova\n- realizacija procedura razmenom poruka i korišćenjem uvedenih naredbi\n- crtanje geometrijskih figura\n- primeri simulacija i obrazovnih programa\n- kreiranje igara\nKurs obuhvata 15 dolazaka po 90 minuta. Časovi se održavaju subotom. To znači da je ukupno trajanje svakog kursa 4 meseca.Teorijska znanja se odmah i praktično primenjuju, a svi naši učenici uspešno dovršavaju svoje „projektne zadatke“ ka kojima je rad tokom kurseva usmeren.


Dačić: Važnije da EU dodje u Srbiju - Grad Prijepolje\nGrad Prijepolje > Vesti > Politika > Dačić: Važnije da EU dodje u Srbiju\nDačić: Važnije da EU dodje u Srbiju\nŽelimo da vodimo Srbiju putem EU, ali ono što je još važnije jeste da EU dodje u Srbiju, kao i evropske ideje i evropski investitori, poručio je danas u Jagodini premijer Srbije Ivica Dačić.\nDačić je pred polaganje kamena-temeljca italijanske fabrike „Aunde“ izrazio zadovoljstvo zbog unapredjenja odnosa sa Italijom, istakavši da je u prva četiri meseca Italija izbila na prvo mesto po spoljnotrgovinskoj razmeni sa Srbijom.\nOn je precizirao da je u tom periodu ta razmena iznosila 1,4 milijardi evra, što je\ndvostruko više nego za 2012. godinu.\n„Pošto se često okupljamo u Jagodini, izražavam zadovoljstvo što je to uvek u interesu gradjana. A najvažniji cilj vlade jeste da se izbori protiv nezaposlenosti“, rekao je Dačić.\nDačić je položio je kamen-temeljac za izgradnju fabrike „Aunde“, koja će u narednom periodu zaposliti 200 radnika i biće otvorena do kraja godine.


Krkobabić: Turbulentna vremena zahtevaju hrabre i dosledne ljude - Sputnjik Srbija\n07:09 11 Maj 2021\nKrkobabić: Turbulentna vremena zahtevaju hrabre i dosledne ljude\n17:19 30.10.2016 (osveženo 17:23 30.10.2016) Preuzmite kraći link\nPredsednik PUPS-a Milan Krkobabić izjavio je danas da je pametno, racionalno i odgovorno vođenje finansija, korak po korak, dovelo do stabilizacije finansija i uspešnih pregovora sa MMF-om.\nOn je istakao da je najava povećanja plata i penzija u duhu politike koju PUPS zastupa od svog osnivanja, a to je solidarnost sa najugroženijima i njihova zaštita.\n„Najavljena jednokratna pomoć penzionerima je izraz dubokog razumevanja za materijalni položaj onih koji su dali najveći doprinos, ali predstavlja i vid zahvalnosti najstarijima za ogroman teret koji su nosili u prethodnom periodu“, istakao je Krkobabić, saopštio je PUPS.\nOn podseća da je u prethodne dve godine PUPS dao punu podršku konceptu premijera Aleksandra Vučića za teške mere fiskalne konsolidacije.\n„Turbulentna vremena zahtevaju hrabre odluke i dosledne ljude. PUPS ostaje čvrsto privržen konceptu premijera Vučića za ekonomski i privredni oporavak zemlje i davaće pun doprinos bez obzira na najrazličitije izazove“, poručio je Krkobabić.\nplate, penzije, Milan Krkobabić\n07:06 Danas sunčano, toplo i vetrovito, do 30 stepeni


Američki diplomci brinu da li će moći da nadju posao\n16 decembar, 2008\nDok američka ekonomija ulazi u sve dublju krizu, sa rekordnom stopom nezaposlenosti u poslednje 34 godine, diplomci na američkim univerzitetima kažu da ih ta situacija plaši. Neki eksperti smatraju da ima razloga za zabrinutost, dok drugi ističu da ima i valjanih razloga za optimizam.\nNekada je sticanje univerzitetske diplome bilo razlog za slavljenje. Medjutim, sa današnjom ekonomskom krizom, mnogi studenti mogli bi da imaju teškoća u nalaženju posla. Za mnoge je ovo vreme ispunjeno strepnjom. Na Katoličkom univerzitetu u Vašingtonu neki studentoi kažu da počinju da traže posao i pre nego što diplomiraju.\n“Zaista vas plaši kada znate da morate da krenete u potragu za poslom, a ne znate na šta ćete naići,” kaže studentkinja Lisa Kempbel.\nAlen Gudman u Centru za profesionalnu orijentaciju na Katoličkom univerzitetu kaže da studenti moraju da budu spremni da uzmu u obzir niz opcija.\n“Možda nećete odmah dobiti posao koji ste želeli. Moraćete da budete fleksibilni i da tražite posao koji ne biste ranije uzeli, ali će to možda biti odskočna daska za nešto što zaista želite.”\nGudman kaže da će studenti koji su se opredelili za karijere u sektorima ekonomije koje je pogodila ekonomska kriza možda morati da traže posao van svoje struke. Ovo je možda takodje vreme da studenti odmah nastave za postdiplomskim studijama.\nPrema izveštaju o trendovima u zapošljavanju za 2008 i 2009., mogućnost nalaženja posla je opala za 8 odsto od prošle godine, ali su šanse i dalje dobre za studente sa diplomama iz prirodnih nauka i tehnologije.\nMajkl Vulf je ekonomista u Birou za praćenje podataka o radnoj snazi.\n“U narednih 10 godina, predvidjamo solidan rast u oblasti prirodnih nauka, posebno biologije, kao i medicine i inženjerstva.”\nVulf kaže da će se situacija na tržištu radne snage poboljšati kada finansijska kriza bude okončana i da će tada mogućnosti ponovo biti najveće za kandidate sa univerzitetskim diplomama.


UBISTVO CARINIKA KOD ZVEČANA: Euleks nudi 82.000 evra za bilo kakvu informaciju\nNapad pre tri godine\n19.09.2016. 16:28h 23.04.2017. 18:16h\nKOSOVSKA MITROVICA - Misija Euleks na Kosovu danas je ponudila nagradu od 82.000 evra za informacije koje bi dovele do otkrivanja onih koji su pre tri godine u blizini Zvečana ubili carinika te misije Adrijusa Šenavičijusa.\nU znak sećanja na Šenavičijusa, na konferenciji za novinare u severnoj Kosovskoj Mitrovici je prikazan jednominutni film koji je deo Euleksove kampanje u vezi otkrivanja ubica a zatim je na mestu zločina položeno cveće.\nZamenik šefa misije Euleks Bernd Tran je rekao da medjunarodni tim istražitelja već tri godine pokušava da otkrije identitet ubice ali da slučaj ne moše sam da reši.\nTran je dodao da je u rešavanju tog slučaja Euleksu "posebno potrebna saradnja ljudi koji žive u ovoj zajednici", odnosno na severu Kosova.\nOn je pozvao sve koji se "sete bilo čega, od tog dana u vezi sa incidentom, ko je umešan ili ukoliko nešto znaju u vezi sa okolnostima ubistva" da obavesti Euleks.\nTran je naglasio i da "zajednica (na severu Kosova) ima presudnu ulogu u vezi s tim".\n"Ono što može delovati kao beznačajna informacija, za nas bi moglo da bude presudno za istražitelje a povećana nagrada u iznosu od 82.000 evra nudi se za svaku informaciju koja može da dovede do izvršioca ili izvršilaca Adrijusovog ubistva", rekao je Tran.\nPrema njegovim rečima, svaka informacija će biti tretirana kao poverljiva a Euleks se može kontaktirati na broj + 381 38 784 181 ili putem internet stranicu Euleksa .\nTužilac Euleksa u ovom slučaju Damare Tiro je rekla da uprkos naporima nisu uspeli da pronadju počinioce a apelovala je na sve koji imaju informacije da se jave Euleksu.\nOna je naglasila i da će sve informacije Euleks tretirati kao apsolutno poverljive."Apelujem na vas, članove zajednice da istupite, da pomognete i date informacije da pronadjemo izvršioce ubistva Ševeničijusa", rekla je Tiro.Šenavičijus (35) iz Litvanije je ubijen 19. septembra 2013. kada je iz zasede na dva Euleksova vozila ispaljen rafal iz automatskog oružja u mestu Balaban u Opštini Zvečan.Šenavičijus je za sobom ostavio suprugu i dva sina.


Zorana Mihajlović i Maja Gojković osudile upad u Skupštinu Srbije | Insajder\nPotpredsednica Vlade Srbije Zorana Mihajlović najoštrije je osudila sinoćni, kako je rekla, nasilni pokušaj upada u Skupštinu, i pozvala sve građane Beograda i Srbije da se pridržavaju i da poštuju sve mere koje je Кrizni štab doneo u cilju suzbijanja epidemije koronavirusa. Upad u Skupštinu Srbije osudila je i predsednica Skupštine Srbije Maja Gojković.\n"Pozivam sve građane da ne pribegavaju bilo kakvom nasilju. Nošenje maski, poštovanje distance i odgovornost za svoje zdravlje i zdravlje drugih jedini je način kako bismo se izborili sa razbuktalom epidemijom korone" saopštila je Mihajlović i navela da koliko je situacija ozbiljna najviše govori podatak da su gotovo sve bolnice u Beogradu, kao i u drugim gradovima prepune pacijenata obolelih od korone.\n"Organizovati bilo kakve političke proteste u vreme kada su nam bolnice prepune zaraženih bio bi vrhunac neodgovnosti. Oni koji pozivaju na mitinge i proteste moraće i da prihvate odgovornost za zdravlje građana koje okupljaju", saopštila je Mihajlović.\nUpad u parlament osudila i Maja Gojković\n"Najoštrije osuđujem nasilni jučerašnji upad u Skupštinu Srbije. Slike divljaštva koje smo videli u Beogradu, kao i blokiranje kola hitne pomoći kada se mnogi naši građani bore sa kovidom19 su nedopustive i ni na koji način ne mogu da doprinesu očuvanju javnog zdravlja građana", rekla je Gojkovićeva.\nNavela je da dok "oni ruše Beograd, lekari i medicinske sestre bore se za živote ljudi, ulažući poslednji atom snage i rizikujući čak i svoj život".\n"Ovaj huliganski i bezobzirni čin ni ja, kao ni ogromna većina građana, ne prepoznajemo kao nešto što je u interesu Srbije", navela je, preneto je u saopštenju Odeljenje za odnose s javnošću Skupštine Srbije.\nGojkovićeva je dodala je da inspiratori "ovakvog vandalizma pokazuju da je njihova jedina namera da izazovu haos i nerede".


INS: Nacrt budžeta za 2021. godinu 11 964 610 KM - Citaj Filter\nINS: Nacrt budžeta za 2021. godinu 11 964 610 KM\nOdbornici Skupštine opštine Istočno Novo Sarajevo usvojili su danas nacrt budžeta za sljedeću godinu od 11 964 610 KM.\nNačelnik opštine Ljubiša Ćosić izjavio je novinarima da je ovaj iznos dokaz da budžet ove lokalne zajednice zadržava razvojni trend, ima komponente koje se odnose na kapitalne projekte, ali i one koje se odnose na potrebe svih segmenata stanovništva.\n“Prije svega, servisiranje osnovnih obaveza opštinske uprave, podrške sportu, kulturi, nevladinom sektoru, privredi, komunalnim preduzećima, zatim sektoru pronatalitetne politike”, istakao je Ćosić.\nOn je rekao da se nastavlja uređenje jezera, izdvojeno je dodatnih 200 000 KM za radove u sljedećoj godini, te izrazio nadu da bi do juna ono moglo da bude u funkciji.\n“Izdvojili smo i 200 000 KM za početak radova na drugom objektu Javnog obdaništa Patrijarh Pavle u Istočnom Novom Sarajevu. Imamo obećanje od predsjednika Republike Srpske Željke Cvijanović da će nam pomoći sa dodatnih 200 000 KM. Tu je i rekonstrukcija lokalnih saobraćajnica, radova na Tvrdimićima, a zaokružena je i finansijska konstrukcija za završetak pozorišta”, istakao je Ćosić.\nPrema njegovim riječima, opština Istočno Novo Sarajevo će i u sljedećoj godini u infrastrukturnom smislu da izgleda drugačije.\nĆosić očekuje da će u ovom sazivu, poštujući zakon o budžetskom sistemu, imati još jednu sjednicu Skupštine na kojoj bi trebalo da bude usvojen prijedlog budžeta opštine za 2021. godinu i time pokazati da u potpunosti ispunjavaju sve svoje obaveze.\nTags: Budžet Ljubiša Ćosić Opština Istočno Novo Sarajevo\nPrethodna U Bolnici “Srbija” od danas hiperbarična komora\nSledeća Saborni hram Hrista Spasitelja gradiće se uz trg Republike Srbije


Poziv zainteresovanim ekspertima\nVerujemo da prevod mora biti više od reči.\nMi nudimo razumevanje, smisaonost i preciznost.\nKongresni servisni centar već više od deset godina nudi visokokvalitetne i pristupačne prevodilačke usluge. Naš postupak rada s dokumentima omogućava da prevodi svaki put budu tačni, kulturološki precizni i završeni na vreme. Naši stručni prevodioci jezikom na koji prevode vladaju na nivou izvornih govornika i mogu da rade sa svim tekstualnim i grafičkim formatima.\nOsim toga, imamo i tim lektora i korektora koji pregledaju konačne verzije dokumenata, čime obezbeđujemo da prevodi budu kvalitetni, potpuni i formatirani.\nProces prevođenja obuhvata sedeće korake: upravljanje dokumentom (određivanje rukovodioca projekta koji će nadzirati celokupan proces);\nobezbeđivanje elektronskog skladištenja i pronalaženja svih dokumenata;\npreuzimanje i isporuka svih datoteka u zahtevanom formatu;\nPrevodimo na sledeće jezike i sa njih:\nalbanski arapski beloruski bugarski češki danski engleski finski francuski grčki hebrejski holandski kineski hrvatski italijanski japanski mađarski makedonski nemački norveški poljski portugalski rumu...\nSvi naši stalno zaposleni i honorarni prevodioci vladaju jezicima na koje prevode na nivou izvornih govornika, a pored toga imaju i stručnu spremu i višegodišnje iskustvo iz oblasti za koje su se specijalizovali.\nBilo da je u pitanju poslovni plan, pravni dokument ili disertacija, svima je glavni prioritet da se izbegnu kritične greške koje mogu da utiču na vaš kredibilitet. Da bismo vas oslobodili svih briga, nudimo vam usluge lekture koje zadovoljavaju vašu potrebu za postizanjem savršenstva u pisanim doku...\nLokalizacija se često definiše kao tehnička radnja prilagođavanja softvera ili drugog proizvoda potrebama određenog jezika ili kulture. To se prvenstveno postiže prevođenjem, ali podrazumeva i ubacivanje dodatnih komponenata koje mogu da budu potrebne u određenim kulturološkim i softverskim okruženj...\nKSC Bosna i Hercegovina\nKongresni Servisni Centar - Beograd


Beta 23. novembra 2020. 22:25\nPredsednik Evropskog saveta Šarl Mišel pozvao je novoizabranog predsednika SAD Džozefa Bajdena da dodje u posetu Briselu nakon što stupi na dužnost i vrati u normalu transatlantske odnose, narušene u prethoddne četiri godine, u vreme aktuelnog šefa Bele kuće Donalda Trampa.\n„Sada je vreme da udružimo snage. U svetu koji se menja, naše partnerstvo će biti značajnije nego ikad pre za zaštitu naših gradjana, obnovu naših ekonomija, zaustavljanje globalnog zagrevanja i za stvaranje bezbednijeg sveta“, naveo je Mišel u izjavi posle današnjeg telefonskog razgovora s Bajdenom.\nMišel je dodao da će „EU i SAD uvek imati veći uticaj kada zajedno preduzimaju korake“.\nTramp je Evropljane najviše razočarao uvodjenjem taksi na uvoz robe iz EU i napuštanjem Pariskog sporazuma o klimi i medjunarodnog nuklearnog sporazuma velikih sila i Irana.


Jedna od pošiljki Pfizer vakcina koja je stigla na sarajevski aerodrom\nU Bosnu i Hercegovinu (BiH) je do sada stiglo 1.596.560 doza vakcina protiv korona virusa, a do kraja avgusta očekuje se da bi na raspolaganju moglo biti oko dva miliona vakcina, saopštio je predsjedavajući Vijeća ministara BiH Zoran Tegeltija.\nTegeltija je naveo da vakcine pristižu putem međunarodnog COVAX programa, mehanizma Evropske unije EU4Health, donacija i direktne nabavke, te da su stvoreni uslovi za masovniju vakcinaciju građana.\nPozvao je nadležne vlasti u BiH da ubrzaju proces vakcinacije stanovništva, „koji ne prati dinamiku pristizanja vakcina u BiH, zbog čega građani i dalje odlaze na vakcinaciju u susjedne zemlje“, navodi se u saopštenju.\nIstovremeno je apelovao na građane BiH, kojih prema posljednjem popisu ima oko 3,5 miliona, da se odazovu pozivu nadležnih institucija za vakcinaciju.\nDo sada je u bosanskohercegovačkom entitetu Federaciji BiH vakcinisano 189.069 osoba, a 120.128 osoba primilo je obje doze vakcine, navodi se u izvještaju Zavoda za javno zdravstvo Federacije BiH.\nRepublika Srpska donira 15.200 vakcina Federaciji BiH\nU BiH stiglo još 140.000 doza AstraZeneca vakcina\nU BiH stiglo 120.000 AstraZeneca i 9.360 Pfizer/BioNtech vakcina\nMinistar zdravlja i socijalne zaštite RS Alen Šeranić je potvrdio da je u ovom bh. entitetu do sada prvom dozom vakcine protiv korona virusa vakcinisano 192.000 građana, dok je revakcinisano više od 110.000 ljudi.\nPrema podacima Ministarstva civilnih poslova BiH, od marta 2020. godine, kada je registrovan prvi slučaj COVID-a 19, u BiH je oboljelo 205.384 građana, a od posljedica zaraze je preminulo 9.673 oboljelih.\nU posljednja 24 sata na prisustvo korona virusa testirano je 1.543 uzoraka, a 39 osoba u BiH je pozitivno.


Junajted vraća igrače sa pozajmice i slabi timove Intera i Rome\n31.07.2020 | Sport\nMančester Junajted je odlučio da u svoj tim sa pozajmice vrati fudbalere Krisa Smolinga i Aleksisa Sančesa. Oba igrača do sada su bila u Italiji, ali je pred završnicu borbi za trofej Lige Evropa matični klub odlučio da ih vrati u Englesku. Možda Smoling i Sančes i nisu potrebni Junajtedu u ovom trenutku, ali stručni štab svakako nije hteo da ih ostavi kao pojačanja potencijalnim rivalima u evropskom takmičenju.\nMančester Junajted je odlučio da u svoj tim sa pozajmice vrati fudbalere Krisa Smolinga i Aleksisa Sančesa. Oba igrača do sada su bila u Italiji, ali je pred završnicu borbi za trofej Lige Evropa matični klub odlučio da ih vrati u Englesku.\nMožda Smoling i Sančes i nisu potrebni Junajtedu u ovom trenutku, ali stručni štab svakako nije hteo da ih ostavi kao pojačanja potencijalnim rivalima u evropskom takmičenju.\nIskusni štoper Smoling je igrao za Romu, gde je bio jedan od najvažnijih igrača u odbrani i sigurno je da će se njegov izostanak prilično osetiti u timu.\nSlično je i sa Sančesom. Čileanski napadač je ostavio odličan utisak u ekipi Intera, ali će Italijani morati da se snađu bez njega u završnici Lige Evropa.\nU slučaju oba fudbalera postoji mogućnost da krajem leta klubovi u kojima su igrali na pozajmicama otkupe njihove ugovore. Poznato je da Sančes Mančester neće napustiti za manje od 20 miliona evra, dok u slučaju Smolinga deluje da su pregovori Junajteda i Rome zapali u poteškoće i da klub iz Rima neće uspeti da izdvoji traženi novac za njegov trajni transfer.


Srbi na izborima da budu jedinstveni\nSrbi mogu opstati na Kosovu i Metohiji samo jedinstveni, uz punu podršku Srbije, što treba da pokažu i na izborima na Kosmetu 6. oktobra, poručeno je sa predizbornog skupa Srpske liste u Gračanici.\nPredsjednik Srpske liste Goran Rakić rekao je da je 6. oktobar, dan kada će biti održani vanredni parlamentarni izbori na Kosovu i Metohiji, posljednji trenutak da Srbi pokažu jedinstvo, napominjući da nema podjela na one sjeverno i južno od Ibra.\n"Zajedništvo sa državom Srbijom moramo pokazati na izborima 6. oktobra zaokruživanjem rednog broja 135. Srpska lista", poručio je Rakić.\nPotpredsjednik Srpske liste Dalibor Jevtić upozorio je birače da glas za ostale liste, koje se, kako je rekao, predstavljaju kao srpske, znači "da nas na prostoru Kosova i Metohije bude sve manje".\nZamjenik direktora Kancelarije za Kosovo i Metohiju Petar Petković rekao je da opstanka Srba na Kosmetu nema bez pomoći države Srbije, njene Vlade i predsjednika Aleksandra Vučića.\n"Jedino je pobeda Srpske liste garant očuvanja veze između srpskog naroda na Kosovu i Metohiji i države Srbije, ali i nastavka investicionog ciklusa Vlade Srbije koji će do kraja godine, sa više od 347 projekata, iznositi više od 100 miliona evra", naveo je Petković.\nOn je istakao da će u Gračanici ubrzo početi gradnja bolnice u vrijednosti oko dva miliona evra.\nU prepunoj sali Doma kulture obratili su se i kandidat za poslanika iz Gračanice LJubinko Karadžić i student Dušan Borisavljević, koji je pozvao vršnjake da glasaju Srpsku listu, jer je ona garant opstanka i bolje budućnsoti Srba na Kosovu i Metohiji.\nSrpska lista izbori Kosmet\nSutra u sjevernoj Kosovskoj Mitrovici\nSrpska lista najavila protest zbog brutalne akcije ROSU\nSrpska lista: Albanski policajci na biračkim mjestima s ciljem zastrašivanja birača


Energyobserver - VUČIĆ: NADAM SE SPORAZUMU, PRIZNANJE KOSOVA NEĆE BITI DEO DOGOVORA\nVUČIĆ: NADAM SE SPORAZUMU, PRIZNANJE KOSOVA NEĆE BITI DEO DOGOVORA\nPredsednik Srbije Aleksandar Vučić izjavio je u Vašingtonu da se nada da će delegacije Beograda i Prištine postići sporazum i isključio mogućnost da deo dogovora bude priznanje nezavisnosti Kosova. Kako je najavljeno iz Bele kuće, predsednik SAD Donald Tramp 4. septembra će prisustvovati ceremoniji potpisivanja sporazuma i učestvovati na trilateralnom sastanku.\nPosle pregovora s Prištinom u Beloj kući, Vučić je u večernjim satima 3. septembra novinarima rekao da je odredba o uzajamnom priznanju Srbije i Kosova, koja se nalazila u tački 10 prvobitnog neformalnog dokumenta, izbačena iz narednih verzija.\n"Prvi dokument je imao naslov 'Ekonomska normalizacija'. SAD su nam podelile dokument koji nijedna strana ranije nije videla, iako sa sigurnošću mogu da kažem samo da ga naša strana nije videla, i onda se izjašnjavate. Taj papir je bio izuteno težak, imao je 16 tačaka, a jedna je bila međusobno priznanje. To nije novost, ali smo mislili da ne treba da stoji u dokumentu o ekonomskoj normalizaciji", kazao je Vučić.\nOn je naveo da je srpska delegacija "snažno reagovala" na taj predlog i ocenio da su članovi kabineta predsednika SAD "bili fer".\n"Saslušali su šta imamo da kažemo. U novim dokumentima te odredbe nema. Nadamo se da je moguće da postignemo dogovor, ima veoma dobrih stvari u vezi s našom ekonomijom", rekao je Vučić.\nOn je kazao da sada postoje tri dokumenta, da članovi delegacija nisu smeli da ih iznesu iz Bele kuće, ali da znaju sadržaj napamet.\n"Ako uspemo da izguramo još nekoliko sitnica, biću zadovoljan. Ima nekoliko veoma dobrih stvari. Ako se slučajno dogodi da bude prijema na najvišem nivou (kod Trampa), to će značiti da nismo nezadovoljni", naveo je predsednik Srbije.\nDodao je da se nada da će se sutra videti sa Trampom, ali da "to ne može da garantuje".\n"Svaki put kad smo pomislili da smo se nešto dogovorili, uvek se vratimo unazad jer se Albanci sete onog prvog papira (s odredbom o uzjamnom priznanju)", rekao je Vučić.\nOn je kazao da bi u slučaju da tokom noći bude postignut dogovor, sutra "verovatno imao dva ili tri minuta nasamo s Trampom".\n"Sutra ćemo moći da vam pokažemo finalni dokument ako ga bude. Nema mogućnosti da potpišem bilo kakav dokument koji podrazumeva priznanje Kosova i to sam jasno rekao i Albancima i Amerikancima", dodao je Vučić.\nOn je rekao da su na pregovorima bili "svi iz američke vlade koji imaju veze s ekonomijom", uključujući predstavnike Fonda za razvoj (DFC), agencije Millennium Ćallenge Corporation (MČ) i uvozno-izvoznih banaka.\nKazao je da je bilo reči o infrastrukturnim projektima, povezivanju Beograda i Prištine, ali i o daljem kreditiranju i ulaganju novca kroz garantne šeme.\n"Još se borimo, nisam siguran da ćemo uspeti da stavimo u ugovor da američki Fond za razvoj otvori kancelariju u Beogradu i da Priština prihvati Mali Šengen, uz američke garancije. Ima još nekih političkih aspekata", kazao je predsednik Srbije.\nOcenio je da bi otvaranje kancelarije DFC u Beogradu bio "strašan signal" za druge investitore da je Srbija odlično mesto za ulaganje, da bi doprineo kreditnom rejtingu zemlje, i "dodatno podigao" odnose Srbije i SAD.\nVučić je naveo da je na sastanak u jednom trenutku došla ćerka predsednika SAD Ivanka Tramp i da se "nije kratko zadržala" i da je Trampov savetnik za nacionalnu bezbednost Robert O'Brajen više puta dolazio.\n"Razgovori i dalje traju, biće nastavljeni večeras i ujutru, videćemo da li ćemo moći da postignemo dogovor. Niko ne može da potvrdi da li će biti ugovora, zavisi šta ćemo da uradimo večeras i sutra", dodao je Vučić.\nOn je rekao da je Ivanka Tramp u Beloj kući govorila o razvoju preduzetništva na Balkjanu i posebno o podršci ženama preduzetnicama u Srbiji i na Kosovu. Dodao je da ne isključuje mogućnost da ona poseti Beograd.\nDomaćini sastanka predsednika Srbije i premijera Kosova Avdulaha Hotija su O'Brajen i specijalni izaslanik američkog predsednika za pregovore Srbije i Kosova Ričard Grenel.\nVučić je uoči sastanka rekao da će srpska delegacija dati sve od sebe da postigne kompromis sa Prištinom o važnim ekonomskim pitanjima, dok je Hoti kazao da se sa Srbijom ne mogu voditi nikakvi drugi razgovori osim o recipročnom priznanju.\nGrenel je uoči sastanka rekao da ljudi na Kosovu i u Srbiji zaslužuju šansu za ekonomski napredak i da politiku treba ostaviti po strani.\n"Ljudi na Kosovu i u Srbiji zaslužuju ekonomsku normalizaciju i šansu da razviju ekonomiju. Danas sam fokusiran na mlade ljude koji žele karijeru, dobar posao i vezu sa Zapadom. Čuo sam vas. Zalagaću se jako za vas. Ostavimo politiku po strani", naveo je Grenel na Tviteru.\nIzvori bliski američkoj administraciji navodili su prethodnih dana da SAD nemaju "tajni plan" i da će se razgovarati o tri ranije postignuta sporazuma, o ponovnom uvođenju vazduhoplovne linije i razvoju železničkog i drumskog saobraćaja.\nO'Brajen: Lideri Srbije i Kosova ostvarili istinski napredak\nSavetnik predsednika SAD za nacionalnu bezbednost Robert O'Brajen izjavio je u večernjim satima 3. septembra da su lideri Srbije i Kosova ostvarili istinski napredak tokom pregovora u Beloj kući.\n"Veoma dobra runda razgovora s liderima Srbije i Kosova. Načinili su istinski napredak. Ekonomska normalizacija znači radna mesta za mlade ljude. Razgovori se nastavljaju sutra", naveo je O'Brajen na Tviteru.\nOn je zahvalio DFC, agenciji za ekonomsku pomoć inostranstvu MČ i EXIM Bank, čiji su predstavnici učestovali u pregovorima Srbije i Kosova.\nBela kuća: Tramp će primiti Vučića i Hotija\nAmerički predsednik Tramp sastaće se 4. septembra sa predsednikom Srbije i premijerom Kosova u Ovalnoj sobi, prisustvovati ceremoniji potpisivanja i učestvovati u trilateralnom sastanku, saopštila je Bela kuća, preneo je Glas Amerike (VOA).\nU saopštenju Bele kuće, koje je objavljeno kasno sinoć po lokalnom vašingtonskom vremenu, ne navodi se šta će biti potpisano, da li se radi o sporazumu, ili šta će taj sporazum sadržati.\nTokom nedelje, kružile su glasine da postoji mogućnost da će se predsednik Tramp sastati sa predsednikom Srbije i premijerom Kosova, ali nije bilo potvrde sve do sinoć.\n04.09.2020 · BETA


39. radna sjednica-zastupnička pitanja i odgovori\nZastupnička inicijativa prema Upravi policje Ministarstva unutrašnjih poslova Kantona Sarajevo da u okviru svojih mogućnosti institutom prekomande alocira više policijskih službenika na područje Općine Vogošća.\nZastupničko pitanje : Molim Premijera Kantona Sarajevo, Ministra saobraćaja KS, Ministra zdravstva, te Upravu KJKP GRAS da mi odgovori da li se održavaju i koliko često tramvaji i minibusi u vlasništvu KJKP GRAS?\nZastupnička inicijativa prema Vladi Kantona Sarajevo i Ministarstvu za boračka pitanja Kantona Sarajevo da hitno pristupi izradi Zakona o kulturi sjećanja i zaštiti sjećanja na poginule borce, branitelje i šehide u periodu agresije na BiH..\nZastupnička inicijativa prema Ministarstvu saobraćaja Kantona Sarajevo da bez odlaganja pristupi ispitivanju opravdanosti autobuske linije Vogošća-Dobrinja-Vogošća.\nInicijativa prema Vladi Kantona Sarajevo i nadležnom ministarstvu da na području Kantona Sarajevo, naročito u blizini velikih šetnica postavi veći broj kanti za smeće namjenjenih za odlaganje sitnog otpada.\nInicijativa za izmjenu člana 60. (Zavojni materijal) UREDBE O OBIMU, USLOVIMA I NAČINU OSTVARIVANJA PRAVA OSIGURANIH LICA KANTONA SARAJEVO NA MEDICINSKA SREDSTVA u smislu brisanja dobne granice, kao i povećanje broja komada silikonskih flastera.\nZastupnička inicijativa prema Ministarstvu saobraćaja KS.\nZastupnička inicijativa vezana za inspekciju u oblasti sporta.\nZastupničko pitanje vezano za spor sa Općinom Trnovo zbog staza na Bjelašnici.\nZastupnička inicijativa Vladi Kantona Sarajevo i Ministarstvu zdravstva da JU Dom zdravlja Kantona Sarajevo da potrebne saglasnosti i omogući hitno raspisivanje Javnog poziva za prijem defektologa.\nZastupničko pitanje upućeno direktoru Kantonalne uprave civilne zaštite.\n- Zašto je ministarstvo za odgoj i obrazovanje KS odustalo od projekta besplatnih udžbenika za socijalno ugrožene porodice i porodice sa troje i više djece koje je zakonska obaveza, a istovremeno subvencionira privatne vrtiće koje nisu zakonska obaveza?


Ozakonjena 843 objekta u Novom Pazaru – Radio Televizija Novi Pazar\nOzakonjena 843 objekta u Novom Pazaru\nMay 18, 2017 Selma Ljajic 732 Views\nPo novom Zakonu o ozakonjenju, u Novom Pazaru legalizovana su do sada ukupno 843 objekta. To, prema oceni načelnika Odeljenja za urbanizam i izgradnju Gradske uprave Novi Pazar, Ismaila Batilovića, nije loš rezultat. Batilović ističe da je, po preporuci resornog ministarstva, a zbog povećanog obima posla, i u Novom Pazaru dodatno angažovano 12 stručnjaka, te poziva građane da iskoriste povoljnosti aktuelnog zakona kako bi rešili status svojih objekata.\nOd 2003.godine zaključno sa polsednjim popisom, u Novom Pazaru ima ukupno 19.291 zahtev za legalizaciju nelegalno izgrađenih objekata.\n”Mogu da kažem da je, prema preporuci resornog ministarstva, Gradska uprava angažovala izvršioce, stručna lica, pravnike, inženjere, 12 njih koji će isključivo raditi ovaj posao na legalizaciji, odnosno ozakonjenju”, kaže Batilović.\nBatilović je još jednom podsetio na olakšice novog Zakona, u smislu višestruko nižih troškova i smanjenog broja potrebnih dokumenata i pozvao građane da što pre iskoriste šansu i reše status svojih objekata.\nOd ukupnog broja zahteva u proceduri – ističe Batilović – prioritet imaju oni sa kompletnom tehničkom dokumentacijom.\n← Održan sajam obrazovanja i profesionalne orijentacije\nJošanici bod i glavobolja →


Press Online :: Politika :: ŠETANJE PO SCENI\n17. 12. 2006. - Autor: A. Dragović\nŠETANJE PO SCENI\nBaletski umetnici u Srbiji odlaze u penziju tek sa 50 godina, iako posle 40. više nisu u stanju kvalitetno da rade. U tim godinama jedino što možemo je da šetamo po sceni. Kostjukov: Polovina mog ansambla iz Narodnog pozorišta sedi kod kuće, ne radi ništa, čeka uslov za penziju i prima platu.\nBaletski umetnici u Srbiji moraju da dočekaju 50. rođendan na pozornici da bi stekli uslov za odlazak penziju! Pripadnici ove branše već dugo upozoravaju da je apsurdno zahtevati od balerina i baletana da u tim godinama ostanu "na visini zadatka" i traže novo smanjenje starosne granice, koja je 2005. već smanjena sa 53 na 50 godina.\nKonstantin Kostjukov, direktor baleta u Narodnom pozorištu i proslavljeni baletan ruskog porekla, za Press kaže da je zakon prema njegovoj profesiji "isuviše strog".\n- Za vremešnog baletana nije nimalo lak izazov podizanje partnerke, što je standardan element u svakom baletu, pa je apsurdno zahtevati da aktivno radi do 50. godine života. U tim godinama jedino što možemo je da šetamo po sceni. Ako je to za državu odgovarajući način da promoviše kulturu, onda u redu... - ogorčen je Kostjukov.\nPrema njegovim rečima baletski umetnici na sceni mogu normalno da funkcionišu najduže do 42. ili 43. godine života.\nMinistarstvo rada: Kada damo baletanima, traže i policajci\nMinistarstvo rada, zapošljavanja i socijalne politike pripremilo je predlog da se starosna granica za odlazak baletskih umetnika u penziju smanji na 45 godina života.\n- Mi smo pripremili zakonski predlog, ali moramo da sačekamo zasedanje skupštine. Granicu smo već smanjili 2005. godine, sa 53 na 50 godina života, i tada dodatno sniženje jednostavno nije bilo moguće. Sredstva za penzije su ograničena, a postojao je i jak pritisak drugih službi iz kategorije ljudi koji imaju beneficirani radni staž, kao što su policajci i rudari, da se i njima smanji starosna granica - napominju u Ministarstvu.\n- U Rusiji, na primer, ta starosna granica utvrđena je već na 38 godina, u Francuskoj na 42, a umetnici u Srbiji još se nisu izborili za odlazak u penziju ni sa 45. Moram da napomenem da smo dobili podršku ministra Lalovića i predsednika Tadića, ali izgleda da je zapelo u Ministarstvu finansija. Mislim da država prihvatanjem našeg zahteva ne bi bila na gubitku. Da pojasnim, polovina mog ansambla iz Narodnog pozorišta, dok čeka uslov za penziju, sedi kod kuće i prima platu! Za državu bi bilo mnogo isplativije da ljudi ranije odu u penziju i otvore mesta za mlade umetnike, koji sve masovnije napuštaju zemlju - objašnjava Kostjukov.\nOn napominje da novi ustupak srpskom baletu ne bi mnogo koštao državu.- U Srbiji ima oko 230 balerina i baletana i ne verujem da 12 novih penzionera godišnje može ozbiljno da naruši penzioni sistem - zaključuje Kostjukov.


Objavljeno 01.11.2015 10:44\nBiH i Koreja - 20 godina diplomatskih odnosa\nDvadesetogodišnjica uspostave diplomatskih odnosa Bosne i Hercegovine i Republike Koreje obilježena je večeras koncertom u Narodnom pozorištu u Sarajevu pod nazivom „Veče kulture Koreje“.\nObjavljeno 01.11.2015 08:10\nRezultati 8. kola košarkaške ABA lige\nOdigrane su utakmice 8. kola regionalne košarkaške ABA lige:\nObjavljeno 31.10.2015 19:18\nAmko Komerc: Puna podrška domaćim privrednicima\nObjavljeno 31.10.2015 18:40\nMladi bh. fudbaleri izgubili od Ukrajine 3:0\nKadetska nogometna reprezentacija Bosne i Hercegovine poražena je od selekcije Ukrajine s 3:0 u posljednjem meču prve faze kvalifikacija za evropsko prvenstvo.\nObjavljeno 31.10.2015 18:35\nPobjede Širokog i Travnika u 14. kolu PL BiH\nNogometaši Širokog Brijega i Travnika ostvarili su pobjede u prvim utakmicama 14. kola BH Telecom Premijer lige Bosne i Hercegovine.\nObjavljeno 31.10.2015 18:30\nBaždarević: U boljoj smo formi nego prije\nSelektor nogometne repezentacije BiH Mehmed Baždarević početkom naredne sedmice će objaviti spisak nogometaša na koje će računati za mečeve baraža protiv Republike Irske.\nObjavljeno 31.10.2015 17:41\nKina: Dionice dječije opreme skočile, a kondoma pale\nUblažavanje ograničenja u planiranju porodice u Kini kojim će se dopustiti svim parovima da imaju dvoje djece, pogodnosti će osjetiti oko 100 miliona porodica, rekao je u petak jedan profesor službenim novinama China Daily.\nObjavljeno 31.10.2015 17:18\nPočela nastava u bosanskoj školi u Rottenburgu\nPočetku nastave prethodila je svečanost na kojoj je intonirana himna Bosne i Hercegovine. Prve časove održali su konzul BiH Dag Đumrukčić, predsjednik Saveza dopunskih škola BiH Haris Halilović i profesorica Vildana Musić ističući značaj očuvanja maternjeg jezika u dijaspori i jačanja veza s domovinom.\nObjavljeno 31.10.2015 17:04\nSedmicni promet SASE 1.056.990 KM\nNa ovosedmičnom trgovanju na Sarajevskoj berzi (SASE) ostvaren je promet od 1.056.990,91 KM, a u sklopu 132 transakcije ukupno je prometovano 380.009 vrijednosnih papira.\nObjavljeno 31.10.2015 12:19\nBritish Council BiH promoviše Univerzitet iz Travnika\nBritish Council BiH organizovao je 29. i 30 oktobra, uz prisustvo predstavnika Ministarstva civilnih poslova BiH, visokoobrazovnih institucija i agencija iz Bosne i Hercegovine, dvodnevnu međunarodnu konferenciju s ciljem olakšanja regionalne i međunarodne saradnje među univerzitetima, saopšteno je iz Internacionalnog univerziteta Travnik.\nNajbolji student Prava u BiH Harun Išerić: Od 48 ispita 47 desetki\nBiH: Prva po bogatstvu vodom, prva po uvozu vode\nSanela Jenkins na brodu od 50 metara uplovila u Neumski zaljev\nOsiguran plasman za oko 90 posto ovogodišnjeg uroda maline u BiH\nSinkro traži 50 šivača, startna plaća 800 KM


► Erdogan i Merkel pozvali na trajno primirje u Libiji\n"Potrebno je uložiti napore kako bi krhko primirje u Libiji postalo trajno", rekla je nemačka kancelarka na konferenciji za novinare u Istanbulu.\nU Libiji vlada haos od smene i ubistva dugogodišnjeg lidera Moamera el Gadafija 2011. godine jer se sukobljavaju međunarodno priznata vlada nacionalnog jedinstva sa sedištem u Tripoliju i snage komandata Kalife Haftara koji vlada na istoku.\nPredsednik priznate libijske vlade Fajez el Saradž prošle nedelje je u Berlinu potpisao sporazum o prekidu vatre, dok je Haftar odbio da ga potpiše već se usmeno angažavao da će poštovati primirje.\n"Sa naše tačke gledišta, on (Haftar) nije u potpunosti prihvatio prekid vatre... Ko zna šta će sutra uraditi", rekao je Erdogan, čija je zemlja uputila vojne savetnike u znak podrške Saradžu.\n"Nećemo napustiti Saradža. Odlučni smo da mu pomognemo kako god budemo mogli", rekao je turski predsednik.\nErdogan i kancelarka Merkel su pored Libije razgovarali i o situaciji na severozapadu Sirije gde je u toku ofanziva snaga predsednika Bašara el Asada na uporišta pobunjenika u Idlibu.


AŽC na konferenciji „Empower Women Now“ na Kosovu - Autonomni ženski centar\nTokom konferencije je naglašeno da su žene preživele seksualno nasilje u ratu, prema zakonu koji je donet 2014. godine prepoznate kao civilne žrtve rata, te prema kome imaju mogućnost da ostvare pravo na mesečnu penziju. Iako primena ovog zakona nije funkcionisala do sada, ministar rada i socijalnog blagostanja, Arban Abrashi (u tom momentu već ministar Vlade koja je pala), naglasio je da je Komisija za dodelu statusa uspostavljena, kao i da je usvojen budžet. Očekuje se da u narednih nekoliko nedelja žene mogu početi da šalju zahteve za dodelu statusa. Iznos mesečne penzije nije i neće biti poznat javnosti zbog zaštite privatnosti žena (u odnosu na njihove porodice, ali i na banke koje isplaćuju itd) , ali će biti jedan od iznosa koji se već dodeljuje u okviru penzionog sistema.\nUvodne govore su održale Mirlinda Sada, direktorka Medike Đakovice i Monika Hauser, članica UO Medike Mondijale. Nakon toga su govorile bivša predsednica Kosova, Atifete Jahjaga, koja se tokom svog mandata značajno zalagala za uvođenje žrtava silovanja među civilne žrtve rata koje mogu da dobiju penziju na osnovu tog statusa, kao i gradonačelnica Đakovice, Mimoza Kusari-Lila.\nU svom govoru, aktivistkinja Igballe Rogova ispred Ženske mreže Kosova, naglasila je da, da su žrtve seksualnog nasilja u ratu mahom muškarci, društvo bi se drugačije odnosilo prema njima, ali žene su te koje su uvek krive. Takođe je zatražila alauz za sve aktivistkinje koje su bile uz žene, jer istorija često briše doprinos aktivistkinja i važno je da ga vrednujemo. Pričala je o tome da je za 8. mart 2012. godine organizovan marš sa glavnim banerom „Nećemo cveće, hoćemo pravdu“, a protest je bio usmeren na pravdu za žrtve seksualnog nasilja u ratu. Sutradan je prvi put u kosovskom parlamentu i medijima otvorena ova tema.\nKroz sva izlaganja akcenat je bio na stigmi koju žene žrtve seksualnog nasilja preživljavaju od strane društva i naglašavano je da to nikada nije krivica žene. Izlistane su prepreke sa kojima se žene mogu suočavati u narednom periodu čak i sa postojećim zakonom – strah od identifikacije, stigma i predrasude, odsustvo informisanosti, problem pri prikupljanju dokumentacije, isključivanja iz drugih oblika zarade (npr. nije moguće dobiti i porodičnu penziju za ubistvo supruga i penziju kao žrtva seksualnog nasilja), strah da će porodica saznati za njena primanja, generalno nedostatak podrške porodice i društva, medijsko izveštavanje koje ne poštuje privatnost, širi dezinformacije i senzacionalističko je. Prednosti koje su pomenute su – da se zahtev može uputiti preko NVO, da žene same biraju banku preko koje dobijaju sredstva, poneki mediji mogu biti saveznici, pogotovo za to da informacija dođe do što većeg broja žena, postojaće manje info grupe koje će deliti svoja iskustva. Naglašeno je da mora postojati kultura sećanja, nasuprot kulturi ćutanja, da zaborav podstiče ratove, kao i da se agresorska država nije izvinila, što doprinosi tome da narod mrzi narod, a ne zločince i zločine.\nU toku konferencije su bila izlaganja o iskustvima aktivistkinja iz BIH i Hrvatske gde se ovaj vid podrške za preživele seksualno nasilje već primenjuje.\nSrbija je jedina država u regionu koja nije uvela ovu vrstu nadoknade za preživele seksualno nasilje u ratu, o čemu je AŽC već pisao ovde.


Čudo u Šarganu stiglo u Požegu – Radio Požega 94.7 FM\nČudo u Šarganu stiglo u Požegu\nPožega, 27. jun – Čuda se dešavaju svuda oko nas, a samo je pitanje da li mi umemo da ih vidimo – poručuje, u svom delu, “Čudo u Šarganu”, pisac Ljubomir Simović. A kakva čuda se stvarno dešavaju u kafani Šargan, požeška publika imaće priliku da vidi u pozorišnoj postavci ovog komada u subotu veče.\nU sali Sportsko Kulturnog centra, amatersko pozorište našeg grada, izvešće premijeru svoje druge predstave. Na sceni će se naći 14 požeških glumaca, koji će kroz reči, pokret i pesmu, pokušati da dočaraju želju junaka za boljim životom.\nReditelj ove predstave, inače glumac Užičkog Narodnog pozorišta, Hadži Nemanja Jovanović, kaže za Požega radio, da je prethodnih meseci naporno radjeno i da se nada da će publika u sali biti zadovoljna.\nIzvodjenje predstave “Čudo u Šarganu” počinje u subotu od 20 sati. Ulaz će biti slobodan.


LA Klipersi pobedili Memfis uz 18 poena Teodosića\nBeta 27. januara 2018. 10:15\nKošarkaši Los Andejels Klipersa pobedili su noćas Memfis sa 109:100 i prekinuli niz od tri poraza u NBA ligi, a srpski košarkaš Miloš Teodosić u pobedi je učestvovao sa 18 poena.\nKliperse je predvodio Lu Vilijams sa 40 poena, 10 asistencija i četiri ukradene lopte. Miloš Teodosić igrao je 27 minuta i postigao je 18 poena, što je njegov rekord u NBA ligi, a imao je i četiri asistencije.\nU pobedi su učestvovali Denadre Džordan sa 15 poena i devet skokova i Blejk Grifin sa 14 poena.\nU ekipi Memfisa Mark Gasol ostvario je „tripl dabl“ učinak od 13 poena, 12 skokova i 10 asistencija. Mario Čalmers postigao je 17 poena uz 10 asistencija, a 17 poena dodao je i Džarel Martin.\nKlivlend je pobedio Indijanu sa 115:108 i ostvario četvrtu pobedu u poslednjih 11 utakmica. Kavalirse je predvodio Lebron Džejms „trpil dabl“ učinkom od 26 poena, 11 asistencija i 10 skokova. To je bio njegov 63. „tripl dabl“ u karijeri, a tokom utakmice sa Pejsersima imao je i 11 izgubljenih lopti.\nDžej Ar Smit postigao je 23 poena za Klivlend, Derik Rouz 14, a Ajzea Tomas 12 poena.\nNajefikasniji u ekipi Indijane bio je Viktor Oladipo sa 25 poena.\nNju Orelans je pobedio Hjuston sa 115:113 i ostvario četvrtu uzastopnu pobedu, odnosno sedmu u poslednjih osam utakmica. Entoni Dejvis bio je najefikasniji u pobedničkom timu sa 27 poena, 11 skokova i pet asistencija.\nDemarkus Kazins ostvario je „tripl dabl“ učinak od 15 poena, 13 skokova i 11 asistencija, ali je teško povredio ahilovu tetivu, a agencija Asošiejted pres prenela je da je završio sezonu. Izvor agencije naveo je da je pregledom magnetnom rezonancom utvrdjeno da je tetiva pokidana i da je sezona završena za Kazinsa.\nNajefikasniji u ekipi Hjustona bio je Kris Pol sa 38 poena i osam asistencija, Erik Gordon postigao je 27 poena, a Džejms Harden 23 poena i 11 asistencija.\nMilvoki je pobedio Bruklin sa 116:91, a do pobede ga je predvodio Janis Adetokunbo sa 41 poenom i 13 skokova. Juta je pobedila Toronto sa 97:93, a Los Andjeles Lejkersi bili su bolji od Čikaga sa 108:103.\nFiladelfija je pobedila San Antonio sa 97:78, Njujork je pobedio Finiks sa 107:85, Šarlot je bio bolji od Atlante sa 121:110, dok je Portland pobedio Dalas sa 107:93 i ostvario četvrti trijumf u poslednjih pet utakmica.


Promovisani novi operativni treneri\nU Trofejnoj sali Sportskog saveza Subotice u utorak, 15. septembra, svečano su uručene diplome novim operativnim trenerima kroz saradnju Visoke škole za obrazovanje vaspitača i trenera i Sportskog saveza Subotice.\nDiplomu operativnog trenera u više sportova steklo je još šesnaest polaznika kursa, pa je tako sada kroz ovu saradnju potvrdu u svom znanju steklo oko 100 trenera. – Ovo je jedna zaista lepa saradnja Visoke škole i Sportskog saveza, a na nama je bilo da pomognemo realizaciju, te da sada čestitamo svima onima koji su završili kurs i da im poželimo mnogo sreće u radu. Bitno je svima da se treneri edukuju, kako bi dali što veći doprinos u razvoju sporta, ali i doneli što bolje rezultate – poručila je na početku Nataša Aleksić, članica Gradskog veća Subotice zadužena za sport i omladinu.\nDa je ovo samo nastavak dobre saradnje potvrđuje i Veselin Bunčić, predsednik Departmana za sport Visoke škole za obrazovanje vaspitača i trenera. – Drago mi je što je prepoznata potreba edukacije trenera. Takav potez donosi benefite na duže staze. Obezbeđujemo zajedno trenerski kadar, naši polaznici ostvaruju i saradnju sa klubovima kroz praktični rad, a sve u cilju da njihovo znanje bude što bolje, da imaju mogućnost da svoje znanje prenesu na mlade. Konačno, cilj je da uz dobre rezultate i dalje budemo „grad sportova“ – kazo je Bunčić, a one koji su dobili diplomu operativnog trenera pozvao da svoju edukaciju nastave.\nSticanje diplome je važno za trenere i klubove u cilju što boljeg rada, ali je i u skladu sa Zakonom o sportu. – U klubovima više ne mogu da rade treneri bez diploma, a status operativnog trenera je miminum za rad sa mladima od šesnaest godina, dok je za mlađe potrebna trenerska škola od tri godine. Trudimo se da pomognemo onima koji se već bave ovim poslom da svoje znanje zaokruže diplomom, ali i budu u skladu sa zakonima. Našim članovima smo ostvarili određene benefite prilikom sticanja diplome, u finansijskom smislu, a kroz saradnju sa Visokom školom za obrazovanje vaspitača i trenera oko 100 trenera je okončalo ovaj kurs – istakao je Dejan Vuković, generalni sekretar Sportskog saveza Subotice.


POKLANJAMO KARTE ZA PROJEKCIJU FILMA "SAVEZNICI"\nScena iz filma "Saveznici"\nPortal zrenjaninski.com i Kulturni centar Zrenjanina jednom čitaocu poklanjaju dve karte za projekciju filma “Saveznici”, sa Bred Pitom u glavnoj ulozi, koja je na programu u subotu, 3. decembra, sa početkom u 18 časova.\nScena iz filma “Saveznici”\nPodsećamo, svake subote i nedelje u velikoj sali Kulturnog centra prikazivaće se najnovija filmska ostvarenja, a u dnevnim terminima predviđeno je emitovanje dečjih filmova.\nU subotu, 3. decembra, od 16 časova, na programu je animirani film “Vajana”, neverovatna animirana avantura o tinejdžerki koja kreće u hrabru misiju. Od 18 sati na programu su “Saveznici”, špijunski triler, ratna drama i ljubavna priča u kojoj igraju Bred Pit i Marion Kotijer. Od 20.15 časova biće prikazana nova domaća komedija “Stado”.\nU nedelju, 4. decembra, od 16 časova, na programu je film “Vajana”, u 18 časova “Stado”, a u 20 sati “Dolazak”, naučno – fantastični triler o vanzemaljskom dolasku i spuštanju 12 letilica na različitim lokacijama širom sveta.\nCena ulaznice za sve projekcije je 250 dinara, a karte se prodaju na biletarnici Kulturnog centra Zrenjanina pre početka projekcije.\nTagovi"Saveznici" Bred Pit karte Kulturni Centar Zrenjanin


Ugovoreno devet projekata ukupne vrijednosti 3,7 miliona eura | EUME\nNaslovnica Press info Press IPA Ugovoreno devet projekata ukupne vrijednosti 3,7 miliona eura\nUgovoreno devet projekata ukupne vrijednosti 3,7 miliona eura\nDanas je u Podgorici održana konferencija povodom dodjele grantova u okviru Prvog poziva za projekte Programa prekogranične saradnje Crna Gora-Kosovo. Otvarajući konferenciju, državni sekretar za evropske integracije i nacionalni koordinator za Ipu ambasador Aleksandar Andrija Pejović je istakao da je u okviru ovog Poziva ugovoreno devet projekata ukupne vrijednosti 3,7 miliona eura.\n“Sprovođenjem zajedničkih inicijativa u oblasti zaštite biodiverziteta, ekonomskog razvoja i unapređenja održivog korištenja prirodnih resursa nastoji se postići društveno ekonomski razvoj programske oblasti”, naglasio je Pejović.\nU okviru ovog Poziva dostavljena su 54 projektna predloga vrijednosti preko 16 miliona eura, pet puta više od sredstava koja si bila na raspolaganju, što pokazuje veliko interesovanje podnosioca projekata za sprovođenje zajedničkih aktivnosti u cilju unapređenja kvaliteta života ljudi u pograničnom području, istakao je Pejović.\nNa konferenciji je predstavljen proces evaluacije projektnih predloga u okviru ovog Poziva, dok su predstavici institucija i organizacija korisnika predstavili planirane aktivnosti i očekivane rezulate projekata koje će sprovoditi u narednom periodu.\nProgram prekogranične saradnje Crna Gora-Kosovo finansira Evropska unija kroz II komponentu Instrumenta pretpristupne podrške IPA.


EBRD i EU podržavaju konkurentnost malih i srednjih preduzeća u Srbiji - Nira Press\nPočetna » EBRD i EU podržavaju konkurentnost malih i srednjih preduzeća u Srbiji\nKreditna linija od 20 miliona evra dostupna preko UniCredit Leasing Srbija za podršku firmama u dostizanju EU standarda.\nEvropska banka za obnovu i razvoj (EBRD) potpisala je ugovor o kreditnoj liniji od 20 miliona evra sa UniCredit Leasing Srbija za jačanje konkurentnosti malih i srednjih preduzeća (MSP). Više od polovine ukupnog iznosa kreditne linije podržaće ulaganja u zelene tehnologije i energetsku efikasnost.\nMala i srednja preduzeća tako će imati pristup sredstvima koja im mogu pomoći da investiraju u unapređenje svog poslovanja i dostizanje EU standarda. Sredstva se mogu koristiti za unapređenje tehnologija, radnih procesa ili usluga, posebno u pogledu kvaliteta proizvoda, zdravlja i bezbednosti i ekoloških standarda koji se zahtevaju na tržištu Evropske unije.\nMSP će imati pristup i tehničkoj podršci, uključujući savetodavnu podršku EBRD-a i, nakon uspešnog završetka investicije, stiču uslove za bespovratna sredstva u iznosu od 15 odsto od ukupnog iznosa kredita, koji finansira Evropska unija.\nOva kreditna linija deo je Programa podrške za konkurentnost MSP Zapadnog Balkana, za koji EBRD obezbeđuje kredite, a EU bespovratna sredstva i tehničku pomoć. Cilj programa je da se pomogne malim i srednjim preduzećima da modernizuju svoje aktivnosti i iskoriste mogućnosti trgovine u regionu Zapadnog Balkana i šireg evropskog tržišta.\nU Srbiji se program sprovodi u saradnji sa Ministarstvom privrede. Na predlog Ministarstva privrede, Evropska unija je iz pretpristupnih (IPA) fondova odobrila dodatnih 10 miliona evra za EBRD Program za podsticanje konkurentnosti MSP u Srbiji.\nŽužana Hargitai, regionalna direktorka EBRD-a za zapadni Balkan, i direktorka kancelarije u Srbiji, rekla je: „Pristup dobro strukturiranoj finansijskoj i savetodavnoj podršci može da podstakne lokalne firme da ulažu u jačanje svoje konkurentnosti, a iz rada sa tim firmama videli smo kako to može da im pomogne da od lokalnih firmi postanu lideri u svojim sektorima. Zbog toga ćemo zajedno sa našim partnerima, Evropskom unijom i Ministarstvom privrede Srbije, nastaviti da poboljšavamo pristup finansiranju za MSP u Srbiji “.\nAna Milić, predsednica Izvršnog odbora UniCredit Leasing Srbija, izjavila je: „Veoma smo zadovoljni što smo pouzdan partner EBRD-a za podsticanje razvoja malih i srednjih preduzeća u Srbiji. Ovaj segment privrede ima ogroman potencijal, stoga nam je cilj da omogućimo lakši pristup finansiranju koji će im pomoći da dostignu EU standarde i na taj način prošire svoje poslovanje. Štaviše, veoma smo zadovoljni što će polovina ukupnog iznosa zajma podržati ulaganja u zelenetehnologije i energetsku efikasnost, što je u skladu sa strateškim opredeljenjem UniCredita za stvaranje održive vrednosti.“\nAnđelka Atanasković, Ministarka privrede Republike Srbije, izjavila je: “Jedan od osnovnih ciljeva Ministarstva privrede je podrška malim i srednjim preduzećima i preduzetnicima jer je njihov razvoj ključan za održivi rast srpske ekonomije. U ostvarivanju tog cilja važno je obezbediti njihov kontinuirani pristup finansijskim sredstvima. Zato mi je posebno drago što je još jedna finansijska institucija omogućila da malim i srednjim preduzećima bude dostupno više novca za investiranje u savremenu opremu. Na taj način oni će poboljšati poslovanje, unaprediti konkuretnost i otvoriti nova radna mesta, a samim tim ojačati srpsku ekonomiju i unaprediti životni standard građana, što je posebno bitno u vremenu kada smo pogođeni virusom Kovid 19.”\nMartin Klaucke, šef sektora operacija, Delegacija EU u Srbiji, izjavio je: „Mala i srednja preduzeća su vitalna za ekonomije Zapadnog Balkana i posebno su pogođena ovom krizom. Zbog toga, nadovezujući se na našu dugogodišnju saradnju sa ERBD u regionu, povećavamo podršku malim i srednjim preduzećima – ne samo da im pomognemo da održe svoje poslovanje, već i da ojačaju svoju otpornost čime stvaramo uslove za održivi oporavak. Projekti koje u Srbiji finansira Evropska unija promovišu otvaranje novih radnih mesta, ekonomski i tehnološki razvoj i unapređenje zakonodavnog okvira, što sve doprinosi poboljšanju ekonomskog okruženja.”


Manifestacija u čast Beograda\n“Dani srpske prestonice“\nVreme čitanja: 0min, 57s | 148 reči\nManifestacija Dani Beograda održaće se od 16. do 19. aprila, a predviđeni su događaji za sve generacije. Tokom Dana Beograda građani će moći da uživaju u stihovima o Beogradu, pogledaju filmove o glavnom gradu ili prisustvuju dečijim nadmetanjima.\nBeograd se pre 1.138 godina prvi put pomenu u zvaničnom dokumentu kao pod slovenskim imenom Beograd, a ove godine se navršava i 149 godina kako je knez Mihailo Obrenović dobio ključeve grada nakon otomanske okupacije prestonice duge skoro četiri veka.\nIdeja je da se tokom manfiestacije Dani Beograda sugrađani ne podsete samo na istoriju grada već i da se predstavi kultura i tradicija prestonice.\nDečije beogradsko proleće je prva od 18 manifestacija i održava se u subotu, nakon čega će u Knez Mihailovoj biti organizovano 18 koncerata. Potom će biti organizovana manifestacija „Beograd u kadru“ i to na tri lokacije od 16. do 18.aprila. Poseban gušt za sve Beograđane biće književni matine tokom kog će beogradski glumci čitati stihove o Beogradu.\nPosebna pogodnost za sve sugrađane je što će 18. aprila moći da obiđu gradske instutcije u okviru manifestacije „Otvorena vrata institucija grada“. Taj dan bi svakako trebalo da svrate i do Muzeja Jugoslovenske kinoteke gde će se organizovati revija filmova o Beogradu.\nIzložba “Naše blago“ biće otvorena u Skupštini grada i građani će tu moći da vide retke i vredne predmete poput prve knjige štampane u Beogradu i slike naših poznatih umetnika.\nU Knez Mihailovoj ulici biće organizovani koncerti džeza, evergrina, roka dok će u Narodnoj banci Srbije sugrađani moći da vide postavku „Novac na tlu Srbije – Narodna banka Srbije“.


Fejnord "pazario" u Švedskoj - Sportske novosti\nNaslovna Fudbal Transferi Fudbal Fejnord „pazario“ u Švedskoj\nFejnord „pazario“ u Švedskoj\nHolandski velikan – Fejnord na svom oficijalnom sajtu predstavio je novo pojačanje u vidu mladog švedskog reprezentativca – Patrika Valemarka.\nValemark ima svega 20 godina, uglavnom igra na mestu krilnog napadača (prema potrebi i u veznog redu), a dolazi u transferu vrednom 3.250.000 eura iz švedskog tima, Hakena. Perspektivni ofanzivac je nakon lekarskih pregleda stavio svoj potpis na ugovor važeći do leta 2026. godine sa klubom iz Roterdama i odabrao je dres sa brojem 23.\n— Feyenoord Rotterdam (@Feyenoord) January 17, 2022\n„Posle impresivnog razvoja kroz koji je Patrik prošao u Švedskoj, prelazak u Fejenord je sjajan sledeći korak u njegovoj karijeri. U njemu vidimo igrača koji može svojim akcijama da stvara prostor i prilike za sebe i svoje saigrače“, istakao je – Frank Arnesen.\nPrethodni tekstTri pojačanja za madridski klub\nSledeći tekstNastavak niza na Ostrvu?


Besplatno đubrivo kao pomoć malinarima\nVesti » Besplatno đubrivo kao pomoć malinarima\nBespovratna pomoć u vidu 280 tona đubriva stigla u Užice. Ova pomoć je namenjena malinarima koji su imali dve izuzetno teške sezone.\nGrad Užice je dobio bespovratnu pomoć od Vlade Republike Srbije u vidu 280 tona azotnog đubriva za poljoprivredne proizvođače koji imaju zasade malina na teritoriji grada Užica, saopšteno je na sajtu grada. Obaveza lokalne samouprave je da obezbedi prevoz i distribuciju đubriva.\n„Maksimalno do 500 kg azotnog đubriva će se podeliti po poljoprivrednom gazdinstvu, do 1 hektara po zasadu maline. To znači da jedno poljoprivredno gazdinstvo bez obzira koju površinu ima pod zasadom maline maksimalno može dobiti 500 kilograma azotnog đubriva. Ukoliko je zasad manji od jednog hektara proporcionalno svojim parcelama proizvođači će dobiti određenu količina đubriva. O načinu distribucije azotnog đubriva poljoprivredni proizvođači će biti naknadno obavešteni“, rekao je zamenik gradonačelnika Užica Nemanja Nešić.\nOvo je oborilo cenun domaće maline\nZimsko pripremanje maline polke\nUkupna vrednost dodeljenog đubriva je oko 10 miliona dinara, a transport đubriva do poljoprivrednih proizvođača, koji finansira grada je oko milion dinara. Grad Užice je jedan od 25 gradova koji je dobio pomoć Ministarstva poljoprivrede za malinare shodno upućenom zahtevu.\nIzvor: Glas zapaadne Srbije\nazotno đubrivo đubriva gajenje maline malina Ministarstvo poljoprivrede Užice voćarstvo


Prava homoseksualaca (LGBT) · Global Voices na srpskom\nIstaknuti članci o Prava homoseksualaca (LGBT)\nIstočna & Centralna Evropapre 4 nedelje\nČlanci o Prava homoseksualaca (LGBT)\n„Od Egipta preko Turske do Irana, vlade se suprotstavljaju prihvatanju LGBTQ+ zajednice, i čak pribegavaju društvenim medijima i mobilnim telefonima da je prate i napadaju.”\nIstočna & Centralna Evropa 18/03/2019\nRusija je nedavno sprovela seriju društveno kaznenih zakona usmerenih na aktiviste, grupe za zastupanje i onlajn medije za sve što se može protumačiti kao "promovisanje homoseksualnosti maloletnicima."\nIstočna Azija 02/07/2016\nNakon javne bračne ponude između dve lezbejke na univerzitetu, jedan školski službenik je optužio jednu od njih da se nalazi "pod kontrolom ilegalne organizacije."\nIstočna & Centralna Evropa 22/01/2014\nBritanski glumac Hugh Laurie je ovoga vikenda izazvao pravu pometnju na RuNetu kada je žestoko reagovao na članak u Guardianu koji iznosi stavove Vladimira Putina o homoseksualnosti.\nIstočna & Centralna Evropa 01/01/2014\nRuski državni cenzori su promenili kriterijume za kvalifikovanje informacija online koje navodno štete maloletnicima. Jedan novi izveštaj pokušava da pojasni definiciju "gej propagande."


12:11: PM četvrtak 25 februara, 2021\nPosted on 20. novembra 2020. at 22. novembra 2020. by Ist Media\nBOR – Zbog sve većeg broja zaraženih Borana korona virusom, i višečasovnih čekanja za prijem na Grudno odeljenje i kovid ambulantu „Rudar“ po hladnom vremenu, danas su ispred ta dva objekta postavljeni vojni šatori koji će biti čekaonice, jer se u toku 24 sata ambulantno pregleda i do 100 ljudi.\nU improvizovanim čekaonicama, koje je dopremila Vojska Srbije, pacijenti će čekati na pregled, da se utvrdi dijagnostika ili sačekaju rezultati prethodnih pregleda. U njima će biti postavljeni i sistemi za grejanje i osvetljenje.\nDo sada je za 41 pacijenta u bolnici dokazano da su oboleli od kovida-19, ali se čekaju rezultati za još njih 26. Sve češće zbrinjavamo pacijente sa teškim i srednje teškim simptomima, dok se tri bolesnika nalaze na respiratorima, rekao je direktor Opšte bolnice u Boru dr Goran Joksimović.\nOn je dodao da je uglavnom reč o starim pacijentima, ali i da ima obolelih u četvrtoj i petoj deceniji života. Prema njegovim rečima, dodatno se komplikuje situacija sa bolesnicima koji imaju pridružene bolesti, a to su kardiološki, pulmološki i onkološki.\nAko se ovaj trend nastavi, pored Grudnog i Internog odeljenja, bićemo prinuđeni da još neko odeljenje uvrstimo u kovid sistem, rekao je dr Joksimović.\nOn naglašava da je trenutno zatraženo i 30 zdravstvenih radnika te ustanove, od kojih su četvoro na bolničkom lečenju.\nSve ovo dovodi do zasićenja zdravstvenog sistema, što se za sada ne odražava na kvalitet rada, ali dolazi do dužih čekanja na pregled, kazao je on.\nDanas smo zatekli pacijente koji su po hladnom vremenu čekali na pregled i do pet sati.\nNa naše pitanje koliko je Borana u međuvremenu preminulo od posledica zaraze kovidom-19, dr Joksimović se pozvao na instrukciju Ministarstva zdravlja, prema kome takve podatke jedino može da objavi Republički krizni štab.


Projekat dečije klinike Tiršova 2 - Beobuild\nProjekat dečije klinike Tiršova 2\nPlan za izgradnju univerzitetske dečije klinike “Tiršova 2” biće uskoro izložen na javni uvid, a novi objekat nalaziće se 400 metara udaljen od postojećeg objekta ove specijalizovane ustanove. Parcela na kojoj će se graditi nova bolnica nalazi se u krugu Kliničkog centra Srbije, na delu uz sam autoput, gde se trenutno nalazi samački hotel u sastavu vojne ustanove "Dedinje". Zgrada samačkog hotela biće srušena, a na njenom mestu treba da nikne klinika “Tiršova 2”, ambiciozni projekat vredan čak 75 miliona evra. Prema najavama zvančinika izgradnja novog kompleksa dečije klinike trebalo bi da počne do kraja ove godine.\nGrađevinska parcela na kojoj će kompleks biti građen dobijen je preparcelacijom i sastoji se iz dva dela: prostora koji zauzimaju postojeći objekti i dela zaštitnog zelenila pored autoputa. Ukupna površina novoformirane parcele biće 33.670 kvadratnih metara, na kojoj će biti izgrađen objekat (4Po+2Su+Pr+Te+4) ukupne bruto građevinske površine preko 66.171 kvadrata. Ovime se ispunjava normativ od 118m2 po bolnickoj postelji, gde 27.860m2 otpada na četiri podzemna garažna nivoa, 12.945m2 je površina dve suterenske etaže i oko 25.365m2 iznosi bruto površina nadzemnog dela objekta.\nTeren na kome će se graditi budući kompleks je ustvari pod nagibom, pa je i projektovanje objekata i saobraćajnica uslovljeno time. Pored toga, deo zemljista je nepovoljan za gradnju zbog klizišta, pa će biti potrebne dodatne intervencije da se teren pripremi za gradnju. Morfologija terena i denivelacija prema autoputu iskorišćena je kao pogodnost za lakši pristup različitim nivoima. Organizacija prostora i funkcija podeljena je na 7 funkcionalnih celina: za pregled i lečenje, negu bolesnika, snabdevanje i odlaganje, administraciju, naučno-istraživaki i akademski deo, tehničke prostorije i usluge socijalne zaštite.\nPrizemlje formira ulazne pjacete prema ulici Dr Koste Todorovića, povučeno je od regulacije, dok su nadzemne etaže manjeg gabarita i razvijene u obliku latiničnog slova H. Dopunsko prirodno osvetljenje i provetravanje suterenskih i prizemne etaže omogućeno je formiranjem 4 atrijuma. Krov prizemne etaže se planira kao ravan, prohodan i u funkciji je krovne bašte i za igru dece na otvorenom. Iznad prizemlja nalaziće se tehnička etaza, dok će u podzemnoj garaži biti na raspolaganju 524 parking mesta. Bolnički kapaciteti će se u njavećem delu nalaziti na nadzemnim etažama, a kompleks je projektovan za 286 kreveta raspoređenih na 154 bolničkih soba.\nSaobraćajno rešenje je najslabija tačka ovog plana, a prema urbanističkom projektu glavni prilaz je planiran novom vezom sa postojećom petljom kod “Hitne pomoći”. Da bi se izgradila nova saobraćajnica potrebno je usklađivanje niveleta i nagiba, a u tu svrhu biće žrtvovan i deo zaštitnog zelenila uz autoput. Međutim, čak I sa novom saobraćajnicom, ovaj objekat ostaće loše povezan i slabo pristupačan sve do izgradnje takozvane “Transverzale”, koja će preko autoputa spojiti Ulice Dragana Mancea i Deligradsku. Pored nove saobraćajnice, kompleksu će se pristupati i preko Kliničkog centra i Deligradskom ulicom.\nU prilogu pogledajte 3D prikaze idejnog rešenja buduće dečije klinke “Tiršova 2” koje je izradio BEXEL Consulting.


NACRT ZAKONA O NAKNADAMA ZA KORIŠĆENJE JAVNIH DOBARA: NACRT ZAKONA NE UVODI NI JEDNU NOVU DAżBINU\nNacrt zakona o naknadama za korišćenje javnih dobara ne uvodi ni jednu novu dažbinu, već obezbeđuje predvidljivost, konkurentnost i racionalno korišćenje prirodnih resursa, izjavila je savetnik u Ministarstvu finansija i privrede Milica Bisić.\nTaj dokument na sistemski način uređuje plaćanje naknada koje su postojale i do sada u različitim zakonima koji regulišu određene oblasti - rudarstvo, poljoprivredno zemljište, zaštita životne sredine i vode, rekla je Bisićeva na prvoj javnoj raspravi o nacrtu tog zakona. Ona je precizirala da je tim zakonom regulisano 15 naknada, a definisani su njihovi najviši iznosi koji "nisu zakucani" i ne moraju biti toliki.\nBisićeva je objasnila da se ovim zakonom menja 20 drugih zakona, pa je bilo apsolutno nemoguće u kratkom roku proveriti visinu svake od ovih naknada. Ona je navela da je primena novog zakona definisana za početak 2014. pa privrednici i industrija imaju dovoljno vremena da iznesu svoje sugestije i primedbe.\nPrivrednici su istakli da oni od ovih resursa žive i spremni su da plate naknade za njihovo korišćenje, ali da treba voditi računa o stanju u kome se trenutno nalaze. Dobar deo privrednika neće moći da podnese dodatna povećanja naknada, upozorili su oni, napomenuvši da nacrt zakona predviđa, na primer, povećanje naknade za mineralne sirovine za 100 odsto u odnosu na važeće.\nIzvor: Tanjug, 28.2.2013.


On je govorio na marginama godišnjeg okupljanja svetskih lidera u NJujorku na Generalnoj skupštini UN, a njegovi komentari usledili su nakon što su talibani imenovali izaslanika UN, pri čemu je došlo do sukoba oko predstavljanja Avganistana u ovom međunarodnom telu.\nTalibanske vlasti u Kabulu su obavestile UN da Avganistan više ne predstavlja dosadašnji predstavnik i da su oni odredili Suhaina Šahina, portparola organizacije u Dohi, za novog ambasadora pri UN.\nTalibani su zatražili da se obrate svetskim liderima na Generalnoj skupštini UN u NJujorku, a ministar spoljnih poslova Amir Kan Mutak uputio je pismo UN sa tim zahtevom.\nSadašnji ambasador Avganistana u UN Gulam Isakzaj, koji predstavlja vladu koju su zbacili talibani, takođe je zatražio obnovu akreditacije u UN.\nRusija je član devetočlanog Odbora za akreditive UN, zajedno sa Kinom i SAD, koji će kasnije ove godine raspravljati o suprotstavljenim zahtevima za predstavljanje Avganistana u UN.\nSergej Lavrov Rusija Rusija vesti talibani Avganistan Avganistan vesti


Zapad nemoćan protiv ruskih medija - Sputnjik Srbija\n23:36 28 Februar 2021\n19:32 17.01.2018 (osveženo 19:33 17.01.2018) Preuzmite kraći link\nDiplomatska misija navodi da su pre nekoliko dana američke vlasti prisilile još jednu organizaciju koja pruža usluge ruskim medijima da se registruje kao strani agent, a u „drugoj zemlji, koja je naučila takvu demokratiju od Amerike“, ruskim novinarima „jednostavno nisu dozvolili da rade i proterali su ih“.\n„U ovome vidimo nesposobnost Zapada za fer konkurenciju na informacionom polju. Želja da se građanima uskrati pristup alternativnom mišljenju. Odbijanje sloboda koje su sami proglasili“, navodi se u saopštenju Ambasade.\nAmbasada je dodala i da Komitet za zaštitu novinara sa sedištem u Sjedinjenim Američkim Državama pokazuje dvostruke standarde u vezi s poštovanjem prava medija.\nKomentarišući nedavne zahteve američkih vlasti partneru ruske agencije Sputnjik da se registruje kao strani agent, Ambasada je podsetila da Komitet nije dao nikakvu podršku ovom mediju.\n„Nismo čuli njihove ’pozive da se odustane od primene zakona o stranim agentima i zaustave ove sistematske smetnje za slobodno širenje informacija‘, kada su američke vlasti počele da stvaraju probleme za ruske medije, uprkos našim upozorenjima o neizbežnosti recipročnih mera“, navodi se u saopštenju diplomatske misije.\nAmbasada je, takođe, podsetila da Komitet nije izneo nikakve prigovore na prelazak u Sjedinjene Američke Države resursa „Mirotvorac“ koji „objavljuje lične podatke onih koje desničarski ekstremisti smatraju neprijateljima Ukrajine“, među kojima su i novinari, između ostalog i iz Sjedinjenih Američkih Država.\n„Komitet je 2016. godine uputio žalbu vlastima Ukrajine sa pozivom da ’osudi pretnje novinarima‘ koje dolaze sa ovog sajta. 2017. i 2018. godine on ćuti, kao i američke vlasti, jer pretnja medijskim radnicima dolazi sa teritorije samih SAD, gde su, očigledno, stvoreni najpovoljniji uslovi za ovakve resurse“, ističe se u saopštenju.\n„Umesto odlučnih akcija za prekid delatnosti ’Mirotvorca‘ vidimo želju Komiteta da iskoristi svaki povod za kritičke napade na Rusiju. Poslednji primer je napad na Državnu dumu koja pravedno i adekvatno reaguje na provokativne akcije američkih vlasti protiv ruskih medija u SAD. Ovakvo ponašanje Komiteta za zaštitu novinara ne može se nazvati drugačije do demonstracija dvostrukih standarda i to izaziva duboko razočaranje“, zaključuje ruska Ambasada.\nDržavna duma je prošle nedelje usvojila nacrt zakona kojim se reguliše aktivnost stranih medija u Rusiji. Zakonom je predviđeno da mediji koji su u Rusiji prepoznati kao strani agenti treba da osnuju rusko pravno lice za distribuciju svojih proizvoda.\nOsim toga, strani agent može da bude i fizičko lice, što „recipročno odražava norme propisane američkim zakonom“. Zamenik predsednika Državne dume Rusije Petar Tolstoj izjavio je da se nacrt zakona o medijima stranim agentima ne tiče blogera, ali ako oni predstavljaju medije i finansiraju se iz inostranstva, biće podvrgnuti istim merama.\nNevladina organizacija Komitet za zaštitu novinara pozvala je na odustajanje od zakona o medijima stranim agentima koji je usvojila Državna duma zato što on izjednačava fizička lica sa medijima.\ninformaciono polje, konkurencija, Ambasada Rusije u SAD


INTERNET ZAJEDNICA U ŠOKU: I zaposleni i TREĆA LICA mogu neometano da čitaju mejlove korisnika?! • HAPPYTV.RS\nINTERNET ZAJEDNICA U ŠOKU: I zaposleni i TREĆA LICA mogu neometano da čitaju mejlove korisnika?!\nVest da zaposleni u Gmailu, ali i treća lica, mogu neometano da čitaju mejlove korisnika, šokirala je celu internet zajednicu.\nNaime, na stotine proizvođača softvera i aplikacija imaju uvid u poruke korisnika, i to kroz aplikacije treće strane. U nekim od slučajeva, kompromitovane su hiljade naloga korisnika, a, između ostalog, iznose se dokazi da je takva bila praksa sa Edison Software čiji su programeri čitali hiljade mejlova korisnika kako bi usavršili svoju "Smart Reply" opciju.\nGmail je inače u sklopu Gugla i koristi ga milijardu ljudi, a ovaj internet gigant se oglasio, ali samo da bi negirao poruke uz objašnjenje da "niko ne čita mejlove korisnika", "osim u veoma specifičnim slučajevima kada vas o tome obavestimo i tražimo vašu jasnu saglasnost".\nKako oni kažu dalje, treća lica i njihove aplikacije smeju da imaju pristup samo delu podataka koje traže od Gugla ali samo uz konkretno objašnjenje zbog čega su im podaci potrebni.\nKoja je trenutno najsigurnija aplikacija dostupna svakom korisniku mobilnog telefona?”\nPrema najnovijim istraživanjima, aplikacija koja vam može pružiti maksimalnu zaštitu tokom komunikacije preko vaših mobilnih telefona je Biocode daplikacija. Potražnja za nekom aplikacijom koja će pružiti sigurnost i slobodu prilikom komunikacije je završena, jer su stručnjaci iz ove firme uspeli da naprave najveću moguću zaštitu vaših podataka.\nBiocoded je aplikacija koja vam omogućava trenutno najviši mogući stupanj zaštite tokom komunikacije. Ova aplikacija poseduje dvostruki zaštitni protokol koji vam omogućava potpuno bezbednu komunikaciju. Biocoded aplikacija je proverena I odobrena od strane nezavisnih bezbednosnih agencija. Dok koristite ovu aplikaciju vaše poruke i pozivi su enkriptovani, a najzanimljivija opcija u okviru Biocoded aplikacije su kriptovan “group chat” i vremenski ograničene samo-uništavajuće poruke. Praktično svi podaci koje pošaljete ili razmenite u okviru ove aplikacije su potpuno zaštićeni i niko im ne može pristupiti čak iako vam ukradu telefon ako imate podatke zaključane unutar ove aplikacije.\n18.0314 hours ago\n18.0319 hours ago


Bajden: Za mir ključno priznanje prava Izraela na postojanje\nTanjug 22. maja 2021. 07:30\nVAŠINGTON – Američki predsednik Džo Bajden rekao je da podržava Izrael i da je priznanje prava na postojanje jevrejske države ključno za mir u regionu.\n„Hajde da nešto raščistimo, dok region ne kaže da nedvosmisleno priznaje pravo Izraela da postoji kao nezavisna jevrejska država, neće biti mira “, rekao je Bajden novinarima na zajedničkoj konferenciji za novinare nakon jučerašnjeg sastanka s južnokorejskim predsednikom Mun Džae Inom, prenosi Rojters.\nOn je naglasio i da će insistirati na tome da svi građani Izraela, i Palestinci koji treba da priznaju tu državu, i Jevreji , budu jednako tretirani.\nBajden je izjavio da podržava primirje koje je Izrael dogovorio sa Hamasom u Pojasu Gaze i da smatra da je rešenje koje podrazumeva dve države jedino održivo za mir u regionu, a obećao je da će sa ostalim zemljama uputiti veliki paket pomoći za obnovu Gaze nakon nedavnih sukoba.\nAmerički predsednik nije posebno komentarisao nedavne izjave izraelskog premijera Benjamina Netanjahua koje su ostavile mogućnost nastavka neprijateljstava s Hamasom, ali je poručio da veruje da će on održati obećanje koje mu je dao u vezi s primirjem.\nBajden je naglasio da će pomoć regionu biti koordinirana s Palestinskim vlastima koje su suparnici Hamasa na okupiranoj Zapadnoj obali, kako bi osiguralo da Hamas ne iskoristi ta sredstva za obnovu svog vojnog arsenala.\nIzrael i Hamas su u petak okončali 11 dana borbe u kojima je ubijeno\n248 osoba i ranjeno 1.900, a humanitarne organizacije procenjuju da će za obnovu štete u Gazi trebati godine i sredstva od više desetina miliona dolara.


Tekući račun – ProCredit Bank Bosna i Hercegovina\nHome / Tekući račun\nApliciranjem za otvaranje tekućeg računa online putem ProCredit Bank DIRECT platforme, domaća i strana fizička lica mogu lako postati klijenti ProCredit Bank.\nPrimite platu ili druga primanja na tekući račun\nKoristite Mastercard beskontaktne kartice u okviru međunarodne mreže ProCredit Bank bankomata u Bosni i Hercegovini i regiji te cijelom svijetu\nVršite do 3 podizanja gotovine mjesečno na bankomatima svih drugih banaka u zemlji\nPlatite svoje račune za komunalne usluge (telefon, struja, voda, grijanje, TV) jednostavno putem elektronskog bankarstva.\nŠtedite uz dodatni štedni račun\nObavite 20 besplatnih e-banking transakcija u zemlji\nUpravljajte svojim ličnim finansijama i pronađite najbolje rješenje za Vaše potrebe kroz profesionalne savjete naših posvećenih Savjetnika za klijente\nOtvorite tekući račun u ProCredit Bank\nApliciranjem za otvaranje tekućeg računa online putem ProCredit Bank DIRECT platforme, domaća i strana fizička lica mogu lako postati klijenti ProCredit Bank. Kako bi podržali naše klijente sa najfleksibilnijim rješenjima, nudimo mogućnosti KM i EUR tekućih računa.\nSve što Vam je potrebno je ovjerena kopija lične karte i potvrda o prijavi prebivališta za rezidente BiH, ili kopija pasoša i potvrda o prijavi boravišta za nerezidente.\nŠtedni ulozi u visini do 50.000KM osigurani su u skladu sa Zakonom o osiguranju depozita putem Fonda za osiguranje depozita kod Agencije za osiguranje depozita Bosne i Hercegovine (www.aod.ba)\nInformativni list – USD Transakcijski račun\nInformativni list – Aktivna usluga\nInformativni list – Transakcijski račun\nImate pitanje? Više informacija o ovoj usluzi možete dobiti pozivom na broj +387 33 250 950 ili pošaljite Vaš upit jednostavnim popunjavanjem formulara ispod.


Kovčeg s telom Slobodana Miloševića izložen u muzejskom kompleksu\nU srpskoj javnosti sve su učestalije primedbe da su pojedini funkcioneri Vlade Srbije uključeni u organizaciju sahrane Slobodana Miloševića. Direktor Muzeja istorije Jugoslavije Ljiljana Cetinić saopštila je da je protiv njene volje muzejski prostor "25. maj" prenamenjen u kapelu za izlaganje posmrtnih ostataka Slobodana Miloševića i izrazila protest zbog takve odluke Republičke direkcije za imovinu.\nOdlukom bez presedana u istoriji kulturnih institucija na prostoru Srbije i grada Beograda narušen je n samo integritet institucija kulture, već i njihova svrha, ako ne i sam pojam kulture, izjavila je Cetinićeva, najoštrije protestujući i zahtevajući da javnost i Vlada Srbije reaguju na akt koji narušava autonomnost kulturne institucije i u skaradnom smislu je uvodi u dnevnu političku funkciju.\nGrađanski savez Srbije i Socijaldemokratska unija osudile su ulogu funkcionera Vlade Dejana Mihajlova i Aleksandra Nikitovića u organizaciji sahrane Slobodana Miloševića koji je odgovoran za smrt stotine hiljada ljudi, rat, razaranja i etničko čišćenje na prostorima bivše Jugoslavije i progon i ubistva političkih neistomišljenika.\nInače, Miloševićeve pristalice objavili su da će on biti sahranjen u dvorištu porodične kuće u Požarevcu i da će na sahranu doći i njegova supruga Mirjana Marković. Okružni sud u Beogradu saopštio je da će Mirjana Marković biti pritvorena ukoliko po dolasku u zemlju sudu ne preda pasoš a pokuša da napusti teritoriju Srbije i Crne Gore.\nA ministar za ljudska i manjinska prava Rasim Ljajić ocenio je da će se posle svega što se proteklih dana događalo oko smrti Slobodana Miloševića pojačati pritisak na Srbiju za izručenje ostalih haških optuženika, da neće biti nikakvih popuštanja i razumevanja međunarodne zajednice kad je u pitanju postavljeni rok 5. april.\nCrnogorska opozicija najavila da će njihovi simpatizeri doći u Požarevac\nDok u vladajućoj crnogorskoj Denokratskoj partiji socijalista tvrde da nijedn predstavnik te stranke neće prisustvovati sahrani Slobodana Miloševića, opozicija najavila da ni njena delegacija neće doći u Požarevac, ali da će tamo biti njihovi simpatizeri.\nKomemoracija povodom smrti bivšeg predsednika Srbije i Jugoslavije Slobodana Miloševića održana je danas u prepunoj sali Centra za sport i rekreaciju u Pljevljima u organizaciji Patriotskog saveza Jugoslavije za Pljevlja.\nPredsednik Patriotskog saveza za Pljevlja Petar Spasojević rekao je da je Slobodan Milošević ubijen na najsuroviji način.\nPljevlja su, za sada, jedino mesto u Crnoj Gori gde pristalice Slobodana Miloševića odaju počast bivšem predsedniku. Uočljiv je i veliki broj čitulja u dnevnom listu ‘’Dan’’, ali za sada nema javnog manifestovanja odanosti čoveku čiju je politiku punih 7 godina sledila i zvanična Crna Gora.\nGrađani Podgorice moći će da zapale sveće za pokoj duše Slobodana Miloševića ispred hrama Hristovog vaskrsenja Srpske pravoslavne crkve u subotu u 15 sati.\nA bivši visoki funkcioner SFRJ Branko Kostić rekao je danas da je Slobodan Milošević upisao svoje ime u istoriji i da je odnos vlasti u Srbiji u vezi sa njegovom sahranom tužan.\n"Sve je to tužno isto kao što je bilo kada je svojevremeno na Vidovdan, 28. juna, poslat za Hag", kazao je Kostić.\nSituacija koja je nakon smrti Slobodana Miloševića trenutno na sceni u Srbiji može učiniti da ta zemlja ostane zatočenik režima koji je pao 5. oktobra, smatra pomoćnik ministra inostranih poslova Srbije i Crne Gore Predrag Bošković.\nOn je rekao da je neodlučnost Vlade u Beogradu dovela do toga da svakim danom raste popularnost snaga koje su poražene 5. oktobra.\nBošković je rekao da se nada da dešavanja u vezi sa smrću bivšeg srpskog predsednika Slobodana Miloševića neće uticati na ispunjavanje obaveza Srbije prema Haškom tribunalu.


Dimitrije Boarov: Godina preduzetništva\n► Dimitrije Boarov: Godina preduzetništva\nSertić je u više navrata, pa i u već spomenutom intervjuu novosadskom Dnevniku, u okvir “Godine preduzetništva” smestio i program mera za suzbijanje sive ekonomije, koja, pre svega, nelojalnom konkurencijom urniše one koji nešto proizvode i prodaju po zakonu i uz zakonom određene dažbine. Po njegovim rečima, program protiv sive ekonomije sadrži jačanje nadležnih institucija (inspekcija, pre svega), poboljšanje sistema fiskalizacije i uvođenje mera motivacije za prelazak u legalne privredne tokove. Kad je reč o ovom poslednjem, on sigurno cilja na olakšice za “prijavljivanje radnika” koji rade na crno, što je, dakako, mera koja ne može da zameni generalno smanjivanje poreskog pritiska na rad, a prebacivanje dela tog pritiska na kapital. Takve “ciljane olakšice” obično imaju za nus-posledicu raznovrsne špekulacije i širenje neravnopravnosti među preduzetnicima, što je uvek veoma opasno.\nGeneralno, Sertić je “Godinu preduzetništva” opisao kao “široku i sinhronizovanu akciju cele Vlade”, a “cilj je bolje okruženje za poslovanje i ukidanje prepreka , bolji pristup izvorima finansiranja, povezivanje privrede i nauke u cilju inovacija, unapređenje sistema obrazovanja, edukacije.” On je sve to poentirao rečenicom: “Želimo da razvijemo duh preduzetništva i motivišemo, posebno mlade ljude, da uzmu sudbinu u svoje ruke”. Tome se doista ne može ništa prigovoriti, osim što se iz dosadašnjih akcija Vlade Srbije još ne vidi koliko je spremna da državu malo više povuče sa prve linije bitke za osamostaljivanje preduzetnika u odnosu na tu državu i njen aparat.


Potpisivanje ugovora o izgradnji vodovodne i kanalizacione mreže | Palelive.com\nPočetna Novosti Aktuelnosti Potpisivanje ugovora o izgradnji vodovodne i kanalizacione mreže\nPotpisivanje ugovora o izgradnji vodovodne i kanalizacione mreže\nNačelnik opštine Pale Boško Jugović potpisaće danas sa firmom „Buk promet“ iz Bijeljine ugovor vrijedan više od milion KM o nastavku izgradnje vodovodne i kanalizacione infrastrukture na području ove opštine.\nPotpisivanjem ugovora u okviru projekta „Vodovodna i kanalizaciona infrastruktura u Republici Srpskoj“ – komponenta dva na području opštine Pale nastavlja se izgradnja infrastrukture iz sredstava kredita Evropske investicione banke /EIB/, saopšteno je iz opštine Pale.\nSprovedeni postupak nabavke radova po potprojektu obuhvata, između ostalog, i izgradnju glavnog fekalnog kanalizacionog kolektora u užem području opštine Pale.\nPotpisivanje ugovora zakazano je u kabinetu načelnika opštine sa početkom u 11.00 časova.\nPrethodni članakCrveni krst: Podijeljeno 120 paketića\nNaredni članak„Ramer 10“ kontroliše brzinu kretanja vozila